
গে) 


কথা দুহান আহান 


মোর ইকরা প্রবন্ধর সংখ্যা একেবারে নগণ্য। এপেই কথা আকচুটি মাতিয়া মোর 
কৃতজ্ঞতা জানানি মনাউরি। মোর প্রথম বারো হোভা প্রবন্ধগ অইলতাই মহাকবি 
কালিদাসর “মেঘদূর্ত নাঙর প্রবন্ধগ। প্রবন্ধ এগ প্রতিশ্রুতি পত্রিকার ২য় সংখ্যাত 
প্রবন্ধ এগ নিকালা দিয়া মোরে কৃতজ্ঞতার বাধনে বাধেছে। 


তার পিছেদে মি প্রবন্ধ ইকরানিত আত নাদেছিলু কারণ উপেইত “মেঘদূতম”র 
অনুবাদ করানিত বারো অন্যান্য কবিতা ইকরানিত থেউছিলু। 'নুয়া এলা*য় বারো প্রবন্ধ 
ইকরানিত উৎসাহ যোগেইল। 'মহাকবি কালিদাসর মেঘদূতত ছাড়া বাকী প্রবন্ধ এগি হাবি 
'নুয়া এলা'র বিভিন্ন সংখ্যাত প্রকাশ পাছিল। খালকরলু, এরে প্রবন্ধ এগি লেরিক হানর 
আকারে আকসাটে নিকাল্পে হোভা অইব। এহান খালকরিয়া এ প্রবন্ধ এগিরেল 
লেরিকহান গড়েয়া নিকালানি অইলতা। 


নয়া এলা'র স্বত্বাধিকারী “দেবী প্রকাশ? সংস্থায় লেরিক এহান নিকালানির দায়িত্ব 
নেনারকা সংস্থারে ধন্যবাদ জানাউরি বারো 11/5 /১35৫] 19011076 4003 
(৮) 14৫. র 10160101 [া, 250519055 বারো প্রেসগর হাবি কর্মচারীরাং 
হুরকাং প্রচেষ্টা এহানে যদি বি্ুপ্রিয়া মণিপুরী সাহিত্যর বারণগত ধান আগ পরিমাণেউ 
যোগ দিয়া পারের উহান অইলে এহানরে সার্থক নিউকরতৌ। 


আগষ্ট ১৯৯৯ ইং শরীচনদ্রকাত্ত সিংহ 


ঘে) 


প্রকাশকর কথা আকচুটি 


ইকরা প্রবন্ধ কতগরেল 'প্রবন্ধ কতগ' নাঙর প্রবন্ধর লেরিক এহান নিকালানির ঠৌরাং 
উজ ডি ভিজা 
পেইতই। 


লমইতেগা 71/5 45৪] 01116108 ০15 02) 114. র. 10160101 
[া, 810.19955 বারো কর্মচারী হাবিরাং আমি কৃতজ্ঞতা জানেয়ার। 


আগষ্ট ১৯৯৯ যোরহাট দেবী প্রকাশ 


১। 

৫। 


ঙ। 


ডে) 


সুচীপত্র 


কালিদাসর মেঘদূত 


বিষুপ্রিয়া মণিপুরী ঠারহানর উৎস সম্পর্কে ... 


কথা দুহান আহান 
বিষ্রপ্রিয়া মণিপুরী কবিতার গারি 


অহিংস গণ-আন্দোলনর নায়ক 
্রীপ্রীগৌরাঙ্গ মহাপ্রভূ 


পুরাণা পর্রিকার য়ারি খানি 


৪৯ 


৫৪ 


কালিদাসর মেঘদূত 


সংস্কৃত সাহিত্যৎ কালিদাসর নাঙ হোভা মণি আগর সাদে পোহর অয়া আছে। 
মহাকবি কালিদাসর কাবা আহানর নাউ 'মেঘদূত্ত। 'মেঘদৃর্ত নাও এহানাং কোন অপূর্ব 
মায়া আহান আছে। নাউ এহান হুনালে হুতুমেই মনে কিহান আহান আহের। 

মেঘদূত এহান বিরহর কাব্যহাঁন। প্রিয়ারাংত খেয়য়া থায়া প্রিয়র মনে যে বিরহর 
ভাব আহেছে উতার কথাই অইলতায় মেঘদৃততর বিষয়বস্ত। হুত্ুমেই মেঘদূতর পারেঙে 
পারেডে যে বিরহর অপূর্ব মূর্তি বাহিয়া উঠেছে উহানর পালতাল্লা কুমপেইতৌ পানা 
চিল। মেঘদূতর ভাগ দুহান, পূরব্বমেঘ বারো উত্তরমেঘ। পুর্বমেঘে ফুটিয়া উঠেছে 
প্রকৃতির অপরূপ রূপ বারো উত্তরমেঘে শাতছে বিরহর বাথা। বিরহ বেদনার তীব্র রূপ 
উত্তরমেঘর পারেঙে পারেঙে সমুদ্রর টো পারগত থেংনা খেয়া হৌ-হৌপেইৎ বাগিয়া 
পরের পারা। বিরহ বেদনার অমাটিক হোভা রাপ উহান এরে মেঘদূতর উত্তরমেঘে মূর্তি 
পালছে। 
আহান নির্বাসন দণ্ত আছে। উগয় পেইরারু আবদিন' আফাঢর কালা মেঘর টুমা আহান 
দেহিয়া মেঘর টুমা উহানরে তার পৌআঙ্গাগ গড়েয়া তার প্রিয়ারাং দিয়াপেঠানি মনাছে 
তার গৌল। মেঘটুমা উহানরে পয়লা তার যানার পথগ বাগাদেছে, পিসেদে বারো 
অলকাপুরীৎ অর্থাৎ যেপেইৎ তার বিরহিশী প্রিয়া প্রিয় বিরহে কাদিয়া বহেছে, উহানর 
বর্ণনা দেছে। মেঘদৃত কাব্যর বিষয় বন্তৃহানি ইমে এহানি। কিন্তু ' মহাকবি কালিদাসর 
কৰি প্রতিভা কথা এহানিরে অজর. অমর কাব্য আহানর রূপ দেছে যেহানে যুগ যুগ 
ধরিয়া বিরহী ঠইরে চাম করিয়া আহেছে__বারো-থাইতয়, যেহানর মিঙাল আজি__ 
এরে বিংশ শতান্দীর যান্ত্রিক যুগে পেয়া নকৃতি আহান মত নাছে। 

মেঘদূতর মেখ দ্বিয়হানাৎ কালিদাসর খেই খেই প্রতিভা দুহান অপূর্বভাবে শাতছে। 
আহান অইলতায় প্রকৃতি প্রেমী কালিদাসর প্রকৃতি বর্ণনার অপূর্ব দক্ষতা বারো আরাক 
নিপুণতা। উহানল পূরর্ষেঘে পেয়ার প্রকৃতির অপরূপ রূপ বারো উত্তরমেঘে পেয়ার 

পৃরর্বমেঘে পয়লা পেয়ার বিরহী ষঞ্ষুরে। তা প্রিয়ার বিরহে এমাটিক চকছে 
বৃল্লে 'কিনকবলয়-ভ্রংশরি প্রকোঠ £” অছে অর্থাৎ তার .আতহানর হুনার খানৌ 
উগাছ হচরাৎ অয়া পড়েছেগা। এসাদে অছে যক্ষ উগয় আকদিন আযাঢ মাহার 


১ 


পয়লাকার দিন উহান টেডারাগর নামথাপি হানর কাঁদাৎ কাল। মেঘর ছাকা জাহান 
দেখল। এরে আধাঢ়র মেঘালাদিনে মানুর, মনর : আবস্থাহান কিহান তার উহান 
কালিদাসর কথাত অপূর্বভাবে ফুটিয়া উঠেছে। কবিয়ে মাতেছে__ 
কষ্ঠাশ্রেযপ্রণয়িনী জনে কিংপুনর্দররসস্ে 

“মেঘালা দিনে যেতার কাদাৎ তানুর প্রণয়িনী থাইতারা উতারতাও মনে বিরহ ভাব 
আহান আহের থাংতে যেতায় প্রিয়জনরাংত . দুরেইৎ থাইতারা. উভতারতাতে কথাই 
নেই।” এসাদে অবস্থায় আমি যক্ষর মনর অবস্থা নুঙেই করে আন্দাজ করে পারিয়ার। 
বিরহ ব্যথায় যক্ষর মনর অবস্থা এসাদে অছে-_তারতা বার আহানর জড়ত্ব বা চৈতন্য 
বিচার করানির কোন ক্ষমতা নেই। উহানল যক্ষই যে মেঘ এতা “ধুমজ্যোতিঃ 
সলিলমরূতাং সন্রিপাত রু মেঘঃ” অর্থাৎ ধূমা মেইঙাল পানি বারো বৌরে তিলয়া আছে; 
এহানরপৌ বয়ানেনার ক্ষমতা, নেই উহান খিয়াল করে নুবারেছে। তারতা যে কোন 
আকতা বা আগ লামাদে তার প্রিয়া আছে ওবেদে গেলেগা লমইল হান হারপাছে 
উহানল তা পয়লা আষাঢ়র মেঘর ছাকা উহানরে তার গো বয়া নেনারকা ফুলল পুজা 
করানিৎ লাগিল। 

যক্ষয় মেঘরে মাতের তার যানাহান অইলতায় অলকাপুরীৎ। কিন্তু যক্ষয় মেঘরে 
আবখুলাগ করে দিয়া পেঠানিস্ট না মনার, উহানল তার লগে লগরতা দিল। লগরতাতে 
কুনতা, না লিরি লিরি বৌহান, চাতক পাহিয়া বারো বগিয়া। উপেইৎ হক্ষয় মেঘরে তাঁর 
যানার পথগ বাগাদিল। এখুরুম আহিল কালিদাসর প্রকৃতির রূপ বর্ণনা। ঝালিদাসর 
প্রকৃতি কোনদিন জড় পদার্থ নাগয়, প্রকৃতিদেবী এগ যেন মানবী আগ। মানুরতা হিন- 
দুখ, নুডেই-নুংশি, হারৌ-গীয়ম, তিল-খেই হারপেইল ক্ষমতা যেসাদে আছে উসাদে 
প্রকৃতিরতাউ আছে। উহানল কালিদাসর ষক্ষয় মেঘরে যানার পথে হিনপেইলে টেউারার 
চূড়াৎ মানুর সাদে জিরানিরকা বারো পানিটাটি পেইলে টেষ্ারার জঙ্ভরির লক্ছাত চিক 
পানি পিনারকা মাতেছে। কালিদাসে যক্ষ অলয়া মেঘরে যানার পথে কিতা কিতা দেখতয় 
উহান বাগাদেছে, যেতার রূপ ষ্লোকহান তামকরানির লগে লগে মনর জাহিৎ বাহিয়া 
আহের। 

পয়লাই পেয়ার নুবা মেঘর গুরু শুর রৌবে খাংলাগা সিন্ধাংগনা যেতায় “হইমা! 
[গোর চুড়াগ উড্েয়া নিলগা পাউরি” বুলিযা লুকেইল ফাম বিছারেয়া 
দাপদিতারা। তার পিছে পেয়ার “ভ্রভিলাসানভিজৈঃ প্রীতিনিদ্ধেজনপদবধুলোচনৈঃ |” 
অর্থাৎ পিছুমর খেলা নাজানি বানানুংশিল চিকছে গাঙর মৌ জেলেইশোর আহির মিস্তা। 
কালিদাসর এরে বর্ণনা হুভূমেউ অনিন্দ্সুন্দর। নিজ মহিমালো মহিমান্থত অছে। 


চ 


তার পিসে 
টেঙারাগো। যেগরে 
য়াহানর কাদা আ' 
পাই সম্ভব মা লেপে পেয়ার..বিদ্কা_টেডারাগর টি হিলর পৃপ্পার 
পেয়ার আরাক মন চরকরা৷ বর্ণনা. 


এসাদে ই না উহানল তাঁ বারো 
হাতেকরে নিংশিং করেদের 'প্রত্ুাতঃ কথমপি বান গন্মাশ ” অর্থ প্রকৃতির রূপ 
চেয় বিভোলা রী খাইলে না চুল ত্বরাকরে গণ্ব্য ফামহানাৎ যানা লাগত্য়?, তার 
পিসে পেয়ার পাহিয়ার রৌরে ফুলর লতয় পাতায় মজা জামল নেছে জামগাছর 
ছেয়াল বুজা দলশার্ণ গাঙ্হান। তার পিসেদে পেয়ার খরস্রোতা বৈববতীর পারে আছে 
রাজধানী বিদিশা । ইতিমধ্যে ক্ষয় মেঘে নিয়াম আটিয়া হিন 'পেইতয় উহানল তারে 
জিরানিরকা মাতিছে। কিন্তু সৌন্দর্ধপিপাসু কালিদাসে আগ্লানে কিভ্তাউ নেই 'ফাম 
আহানাৎ জিরানিরকা না মাতেছে। জি্ানির ফামহানি জীইলতায় নীচে টেঙারাগত, যেগর 
কদমগাছে নুবা বর্ষার আগমনে কদমফুল ফুটিয়া নুংশি গত ছিতারাছে বারো যেগর 
গুহার হাদি হাদিৎ প্রণযী প্রণঘিনীফে নগরীর বাধনেত্ত মুক্ত অয়া মনেইল উসাদে 
করানিরকা মাতের। উহান ভইলতায় মেঘে যেন তার ছেয়াগ দিয়া “পৃষ্পলাবীমুখানাম” 
“স্রেদোপনয়ন” অর্থাৎ ফুল.মনেইতারা ফুল-ছিরত'রা-নিঙলশো উত্তার গালে জমেছে 
ঘামর ফুটা পুছেদের। তু 

মেঘ বৌহানর লগে ফরদে ফরদে যারগাগো। তার কৌন বাধা নেই। তার 
গল্তব্যস্থলে তা ইজ্জুগো অয়া গিয়া পারেরগা। কিন্তু কালিদাসর সৌন্দর্য পিপাসু মনহানে 
কোনদিন সৌন্দর্য উপভোগ না করিয়া ইজ্জুগো ভায়া হুচ্দা কামহানব উদ্দেশ্যে মৈঘরে 
যানা নাদতই। উহ্বানল মেঘরে উজ্জয়িনী ভায়া যানারকা 'স্লাতল “বক্রঃ পষ্থা-যদপি 
ভবতঃ পথগ যদি কইজর। কালিদাস যেসাদে গান্তর ইজ্জ নিউলশোর বণনা টোহাৎ 
ঠিক উসাদে হেইনা মহানগরীর নিউলান্দোর  ঘারিদেনাৎ। উহানল আমি পেয়ার 
নিঙল্‌শৌ যেরতার খঞ্জিরাদে চেইতারা আহির িক্তাৎ উদ্দাম যৌবনর প্ৌ-বিলকীর।- 

কানিদাসর ইকরানিৎ নির্বর্যা সরাহান মুর্তি পালছে। নিরবিব্বার বুকে" আস 
খেলতীরা উততা যেন 'তেইর অ+ালুরিহান সাকছি, যেহান টোর লগে সুকে খুকে পাড়ের " 


পারা। তার পিছেদে পেয়ার মেঘর বিরহে চকছে বিরহিনী সি্ধুনদী, শিশ্রানদী যেহানর 
পেইতাঙাই ইমাম মাম আধারে প্রিয়মিলনে সালছি অভিসারিকা। সুরসিক কালিদাসে 
রসর ব্যাঘাত অনা কোনদিন নাদতই। উহানল মেঘরে মাতের “তোয়োৎসরগস্তনিতমুখরো 
মান্ম ভূর্বিরিবাস্তাঃ” অর্থাৎ বরণদিরা বারো দিনগুজুরিয়া অভিসারিকা উতারে বিপদে না 
বেলানিরকা, বরং “সৌদামিন্যা কনকনিকবনিগ্ধয়া দর্শয়োর্বীং” হাতেক দ্যৌ ঝিলকেয়া 
তানুরে প্রেমাস্পদর ঘরর উবেদে ইলকরে দেনারকা মাতের। তার পিসেদে আমি 
পেয়ার অয়াম গন্ভীরা সরাহানরে। কালিদাসে তেইরে অয়াম প্রেমিকার ডেকিই ইকরেছে। 

এরে এসাদে প্রকৃতির লীলা মাধুর্য চেয়া চেয়া ঘিতইগা কালিদাসর ষক্ষর মেঘ তার 
্রিয়ারাং তার পৌ দেনারকা। এরে প্রকৃতির সাদহান বর্ণনাই কালিদাসর পূর্বমেঘর 
বিষয়বস্ত। গ্লোকে শ্লোকে প্রকৃতি দেবীয়ে নানান মূর্তি পালয়া উবা অইরী পারা। 
মেকসেঙছে কালিদাসর রচনা। 

পূর্বমেঘ বেলেয়া আমি পেয়ার উত্তর মেঘ। মানব প্রেমী কালিদাসর দরদী হৃদয়র 
চিন পেয়ার আমি এরে মেঘ এহানাৎ। বিরহে যে মানুর মনর অবস্থা কিহান অর উহান 
ফুটিয়া উঠেছে উত্তর মেঘর শ্লোকে শ্লোকে। 
তার নিজর ঘরগর জাগাহান বাগাদেছে। ঘর উগোৎ আমি পেয়ার কালিদাসর অমর 
সৃষ্টি বিরহিলী “তন্বী শ্যামা শিখরিদশনা পন্কবিশ্বাধরোষ্ঠী” বক্ষিণীরে, যেগর মনর অবস্থা 
মাতানিৎ কালিদাসে অপূর্ব দক্ষতার পরিচয় দেছে। 

কালিদাসর ষক্ষর প্রিয়া যক্ষিণী বিধাতার অপূর্ব সৃষ্টি যেগর তুলনা যক্ষয় কোনদিন 
নাপাছে। অমাটিক হোভা বক্ষিণীর অবস্থা মেঘে গুরেছে জোনাকহানর ডেকিই মতছে, 
যেগয় গালগৎ আতহান দিয়া কাদে কাদে ঠুনিংশ্বা বেলা বেলা বহিয়া আছে। তেইর 
গারিগ জারর পরর খুরায় তিঙেছে ফুটা থাম্পালগর ডেকি চকছে। যক্ষিণীয়ে হুদ্দা 
আকপেইৎ বয়া নাথাইরী, তেই প্রিয়র হোভারকা ফুল দ্টৌর পৃজা করিরী। বারো মনে 
মনে যক্ষর ছবি আকিরী, হুদ্দা উহানে লমনাছ্ছে, তেই পিগ্ররাগর চেরৌগরে আংকরিরী 
“কচ্চিততর্ত স্মরসি” “তি তারে নিংশিং অউরিতা?” কালিদাসর বর্ণনার অপূর্ব ক্ষমতার 
চিন পেয়ার যেবাকা দেহিয়ার বিরহিলী বক্ষিণীয়ে প্রির ঘক্ষরে নিংশিং অরা এলা দেনা 
মনেইরী'। যক্ষিণী বিরহৎ এমাটিক কাতর অছে বুল্লে, তেইর আহির পানিয়ে তিডিয়া 
বীণার তাঁর রহানি নাকরের। হুদা এহানাৎ লমনাছে, আরাকৌ আছে-_ “ভুয়োতৃয়ঃ 
বমপি কতা মষ্ছনাং বিস্মরতী” ক্ষিণী বিরহ জালায় কতি ব্যথিত অছে বুল্ে তেই 
নিজে লেংকরা এলাহানৌ পাহুরিরী, বারে বারে চুমকরানিৎ যিতেগা ইমে বারে বারে 


৪ 


লালকরিয়া মাতিরী। এতাত্ত জিে বর্ণনা হুবুমেই পানা চিল। মন একদস উচুলিয়া 
নেরগা। 

দিন লেহানিরকা তেই নিস্তিদিন ফুল আগেইগ ঘরর কোনগদে থইররী, উতা মেরাক 
কল্পনা করিরী। ষক্ষয় জানে যে, দিনে তার প্রিয়া ঘরর কাম-কাজে বেরয়া থাইরী, কিন্ত 
রাতিতে? ফক্ষয় খালকরের প্রিয়বিরহয় তেইরে ছিগুণ জ্বালা দিয়া থাইব। উহানল তা 
মেঘরে তার কথা ঠাচা নাকরলে “উননিদ্বামবনিশয়নাং সৌধবাতায়নস্থঃ” খিরকীহানর 
কাদাৎ, মাটিৎ ঘুমনেই আহিল ঘুমজা প্রেয়সীরে চানারকা মাতেছে। যে রাতিহানে তানুর 
দবিয়োগিরে মিলন সুখ দিল আজি ওঁ রাতিহানে বিরহর পৌ বয়া আনের। বিরহ ভ্্ালায় 
যক্ষিণী আজি মুর হাগহানাৎ আছে জোনাকহানর কলা আগর ডেকি অছে। যে 
জোনাকর মিঙালে তেইর মনে নুডেইপার পৌ দিল, কিন্তু আজি ষক্ষর বিরহৎ উ 
জোনাকর চিক মিঙাল উহানৌ অসহ্য অর, ষক্ষিণীর আহিৎ ভ্রালাদের। এহানাৎ ইমে 
“শি্বাশ্চ কেকাঃ শিখিনাং বভুকু যন্মিন্‌ অসহ্যানি বিনা ত্বয়া মে” অর্থাৎ “হে সীতা! 
তোর বিরহে মোরতা ওরাঙর নুংশি কেকা রৌহানৌ অসহা অছিল।” এহেন প্রিয়ায় 
রাতি হপনর কামনা করিরী। যদি হপনেউ বালা তেই প্রিয়র লগে তিলইরী, কিন্তু বিধি 
বাম, হপন নাহের, ঘুমজিলেহে হপন কিন্তু “নয়নসলিলোৎগীড়রদ্ধ” আহির পানিয়ে 
বাহিরী তেইর আহিগীৎ ঘুমতে কিসাদে আইতয়তা? মনে আহের যক্ষর, যে দিন 
তেইরাংত বহর আহানরকা বিদায় মাগিয়া আহিল দিন উহান। উদিন উহান এবুজ পেয়া 
যক্ষর মনে আছে। থানারই কথা। যক্ষিণীয়ে তারে বিদায় দেনার আগ উহানাৎ তেই 
বেদী আগল জুরাগ বাধেছিলী “শাপস্যান্তে ........ ময়োদেষ্টনীয়াম” অর্থাৎ শিরাপ 
হানান্ত মুক্ত অনার পিছে তা নিজে জুরাগ মুকা দেনারকা। যক্ষিণীর চুল আর আগর 
ডেকি না চিকচিকার, সেমটানি নেয়া জট ধরেছে, যে চুলে যক্ষিলীর কালা গালগিং 
বিধলগা কুরি তেই আতহানল সেচেইবী, কিন্তু চুল সেচেইতে তেইর নাকাপা ডিগল নখর 
বিধা আরাকৌ খেইরী। কালিদাসর এসাদে বর্ণনা হুত্মেউ পুনিং শকরের। এসাদে 
যক্ষিণীরে দেহিয়া কার না কাদানি নাইতয়। মেঘ টুমাহান তার উপকারীগ, তাও নিশ্চয় 
না কাদিয়া নুরারতয়, যক্ষর এসাদে ধারণা। যক্ষর প্রিয়ায় আজি ষক্ষ বিহনে চুলে আর 
থো নাগছিরী, আহির পটে আর কাজল নাদিরী, আহির ঠুম মিল্লেহান পেয়া পাহুরেছে। 
এসাদে খালকরিয়া থাইতে থাইতে যক্ষিণী হয়ত খানি বেরহান পারা অয়া ঘুমিতেগা 
পারে, হয়ত টুম হপন আহানাৎ তার গারগো তেই আাতহানিল বেরেইত পারে। উহানল 
মেঘরে কালিদাসর যক্ষয় খানি আহান ভ্িরেয়া অইলউ প্রিয়ার নুঙেইপার ঘুমহান না 
বাগে দেনারকা হেইচা করের। 


হুদা প্রিয়ার কথা মাতলোতে নার নায়। প্রিয়ারাং গিয়া মান্তহগা, উপেইৎ শ্রিযর মনর 
অবস্থাহান না মাতলেতে প্রিয়ায় কিসাদে চামইতয়ভা? মানুর মনর এরে ভার... এহান 
কালিদাসে না হারপানি নেই। উহানল কালিদাসে ফক্ষয় মেঘরে তার প্রিয়ারাং মাতে 
-রামণিরিৎ দির্ধাসিত তেইর প্রিয়তম যক্ষ, যেণর আহিগী বাহিয়া পড়ের বিরইর তণ্তা 
আহির" পানি, বুকগ 'বাগিয়া পাড়ের 'বিরহর দীঘল ঠুনিংশ্বী, 'গারিগ ৫ 
খেয়নির জ্বালায় চকছে। হাবির মুঙে যে কথাহান মাতানি াকরের উহানৌ তেইর 
মেইথংহান সকনির লোভ উহান 'সমালা নুঝাবিয়া যে ক্ষয় হাতে হাতে তেইর কানহানাৎ 
মাতল উ ক্ষয় আজি দুরেইর রাসগিরিৎ আয়া বিধির বিপাকে প্রিয়ারাংত থানাৎ 
'পড়েছে। বিধাতার “কি আাচানক লীলা! এসাদে জে ফক্ষই স্বভাবতই তার প্রিয় 
বক্ষিণীর ডেকিতা 'আকপেইতৌ নাদৈহের। উহনল 'তা মনর দুঃখ নিটানি অনার “আলিখ্য 
প্রণয়কুপিতাং ধাতুরাগেঃ শিলাময়” অর্থাৎ, টেডারাগং প্রয়াভিমানিনী তের মুর্তি 
ইকরিয়া। কিন্তু বিধিয়ে নাদের কিয়া বুল্পে তারতা আমৈস্তাবনমুহরপচিতৈদৃষ্টিরালুপাতে” 
অর্থাৎ বারে বারে আহির পানি 'আয়া তার ভহিনী মাম করে দের। তার প্রিয়ার ডেকি 
বক্ষই নিজেও মৈরাক মেরাকে হপন দেহের। দেহিয়া ধরিংগা বুলের, কিন্ত বৃথা, তার 
আতহানি উদালা, ট88:81015 এসাদে মনর 


কুজহুলউরকিদলরেলেবী” রা ভেছে ডেওর লতার মুর ভে গডর 
আহির পানি পারা খুরার পানি? বৌহানে 'দবদাকগাছর নুরা কালা ডে বাণিয়া 
যেবাকা উতাব নুংশি গত উহানল আহের উবাকা যক্ষর মনে অর তার প্রিয়া আইরী 
পাউরি। তা দাঁপদে গিয়া ধরের কিন্তু পার কারে? নী প্রিয়ার পটা গাছঝাররে। 
কাঁলিদাসর ক্ষর মনর অবস্থা বর্ণনা এহানাৎ ইমে কালিদাসর 'রদুবংশমে” সীতার 
বিরাহে রামর অবস্থাহীন মনে আহের যেবাকা রামে ফুলর ঝোপাল নডেছে অশোক 
গাছধাররে সীতার য়াহান খুলিয়া ভুল করিয়া হাবদিয়া ধরেছিল। বিরহী মানুর এসাদে 
পুমিংশকরা বর্ণনা হুতুমৈউ বিছারলৈ পানা চিল। 

এসাদে মাতে মাত্ে যকষয় হঠাৎ, নির্ধশং অইল, তাতে মেঘরে তার. পোহান বয়া 
নেনাবকাতে মাতের, কিন্তু মেঘে যে তার বৌহান বযা নেরগা উহানর চিন হানতে রুই! 
ফক্ষর মনে অইল আকদিন রাত ঘুমুর হাদি পেইরাক তেই ই কাঁদেছিলী উপেই-তা 
আবিছিল হাসান কাহিল জারা রদ মাত 
“তি আরাক আগর লগে বুলরগা উহান হপনেনে দেহিয়া"। এহান মাতলে যন্ধিশীর 
আর সন্দেহ নেয়ইতয় যে মেঘে তেইর প্রিয়তম বক্ষরাংত পৌ. বরা আনের, উহানাৎ। 
লমইতেগা ক্ষয় মেঘরে তার প্রিয়ার পো বয়া বারো স্থরা করে আহানিরকা মাতল। 


ঃ 


ত্ববা করেতে কিয়া? না মেঘরতাউ যেন তার ডেকি তড়িৎ-প্রিয়ার বিরহ ভ্রালা সহ্য 
করানি না লাগের। 

এহানেই কলিদাসর মেঘদূত, যেহানর গণ গাকুরা. আজি পেয়াউ তে নাছি। 
প্রকৃতির সাংহানর বর্ণনা বারো বিরহী মানুর মনর অবস্থা প্রকাশ করানিৎ কালিদাসে 
অপূর্ব দক্ষতা বারো মানবিকতার গরিচয় দেছে। উহানল দেহিয়ার মেঘদূতর শ্লোকে 
শ্লোকে বর্গলোক য়েকছে।10 


বিষুপ্রিয়া মণিপুরী ঠারহানর উৎস 
সম্পর্কে কথা দুহান আহান 


যতদিন পেয়া সংস্কৃত আমার বিষুপ্রিয়া মণিপুরী ঠারহানর মালকগ অয়া আছিলী 
অতদিন আমার ভিতরে বিষ্ণুপ্রিয়া মণিপুরী ঠারহানর উৎস সম্পর্কে মতভেদ নেয়ছিল। 
কিন্তু যেবাকাই সংস্কৃত ইমা এগ ভবাকগ অইলী উপেইন্তই আমার ভিতরে দুহান মতর 
আবির্ভাব অইল। আহান মতর সমর্থন করেকুরা গিরিগিথানরী মতে বিষুপপ্রিয়া মণিপুরী 
ঠারহানর মালকগ অইলীতাই শোরসেনী প্রাকৃত বারো আরাক আহানর মতে মাগহী 
প্রাকৃতই আমার বিষুপ্রিয়া মণিপুরী ঠারহানর মালকগ। এরে মতভেদ এহান কেন্দ্রীভূত 
অছেগাতাই ক্রিয়া বিভক্তিত “ছু বর্ণ বা 'স' বর্ণগল ইকরানি এহানাত। এ বিষয়ে আমার 
গিরিগিথানীয়ে নিয়ামপারা ইকরলা বারো এবাকাউ ইকরতারা। মোর মতে এবাকাউ এ 
সম্পর্কে এবাকাউ এহানে শেষহান বলিয়া মাতানির সময় নাহেছে। মিযো এ সম্পর্কে 
দুহান আহান বৈশিষ্ট্যর বেদে মিল্লে আসুলানি মনাউরি। 

পয়লা শৌরসেনী প্রাকৃতরে বিষ্ুপ্িয়া মণিপুরী ঠারহানর উৎসহান বুলিয়া 
নাকরের বারো হিন্দীর লগে কোন সম্পর্ক নেই বুলের ডঃ কালীপ্রসাদ সিংহ গিরকর 
মতহানল অকরিক। গিরকে তার *109 টি 81211007” লেরিক উহানর 
৯ পাতাত এহান ইকরেছে ৫ 

005 91৮ 15 59100011957 10081 205 7061501 108078 1006 10০]1)11 সা 

10001605601 0 11510190100 ৫০৬61010611 01 01000]) [11010 101- 
£0986$ 11 (থানা 10 00911 23110795050 ৪10) ৬৫ 001-5০(. লেরিক 
উহানর ১০ পাতাত বাক্যবাণ গিরকে এতা বুলিয়া এরাদেছে £__ “15 ৪ 010019) 
80700). 19,900৬/ 0109৩ 91109501510) 81907581210 700 
1701” লমইতেগা ১১ পাতাত গিরকে এতা বুলিয়া মুরিগ খককরেছে, 705 107 
16৬ 01380185001 00810 01131511058 থা] 00176 17010 015 7৮ 
0709৩ 9170 20 011 10012101006 00801075005 810 10151015 100 
0০501000001 10)6 11000171 [00101 11709৩5," গিরকে তার “প্রবন্ধ মালা, 
পরিশিষ্ট -১ লেরিক উহানর ৮৫ নং পাতাত মাতেছে-_ “ আসলে ভাষার পরস্পর 
সম্বন্ধ বিচারে চানার মুল বিষয়হানি অইলতাই শব্দ বা বিভক্তির আকৃতি উততা।” 

গিরকর এরে উক্তি এহানর মাতুং ইলয়া খানি আলোচনা করিক। শব্দর আকৃতিলই 
অকরিক। মি তলে উদাহরণহানি দিউরি £__ 


হিন্দী বিষুপ্রিয়া মণিপুরী 
ওই উসাদে 
এইসা এসাদে 
যেইসা যেসাদে 
কেহসা কিসাদে 
যব যেবাকা 
অব এবাকা 
যানা যানা 
খানা খানা 
পীনা পীনা 
বোলনা বুলানি 
প্রেরণার্থক ক্রিয়া কতগর উদাহরণ দিঙ্‌ £__ 
হিন্দী বিষুপ্রিয়া মণিপুরী 
দেখরানে দেখুরানি 
কররানে করুরানি 
শুনরানে হুনুবানি 


আরাক শব্দ কতগ যেতার অর্থ খানি তঙাল অয়া আছে উতার উদাহরণউ 
দিউরি ৪ 


হিন্দী বিষুপ্িয়া মণিপুরী 
জুদা জুদ্দা 

আনোখা আনুকা 

নিকাল নিকালা 

শায়দ্‌ শাৎ 

সলা সল্লা 

আওবারা আবেরা 

খয়াল খিয়াল, খাল 
আপাঙ্গ পাঙ 

পুকার ফুকারা 

নারা নার (এলা দেনার নারগ, 


৮ 


18011, 31006 10 9003 105 012180101750105 67101 07, ৭10 বাত 0 
19 5 800 ০ 10. 5 

এহানর মাতেতে ক্ষ গ 'কৃখ” অনা এহান মাগধীর লক্ষণহান। ডঃ সুনীতি কুমার 
চটাজ্জীয়ে মাতেছে যে মাগধীত এহান 'ছ'র মাধমে আহেছে। ক্ষ এগ “খ" গ অনা 
এহান বাংলাত আছে, যেমন __ অফ্ি৯আখি, পক্ষীস্পাথী। আমারাং আয়া “আহি” 
“পাহিয়া” আছে। যেমন সাক্ষীসসাগী। অসীয়াত ক্ষ এগ ক অছে, যেমন__ 
চক্ষুস্চকু। 

এ পরিবর্তন এহানাত বাংলার লগে আমার ঝিষুপরিয়া মণিপুরী ঠারহানর 
সম্পর্কহান নিয়াম অছে। 

আমার নিংকৌর ক্ষেত্র অসমীয়ার লগে সম্পর্বহান আহিত পড়ের। যেমন £__ 


বিঃ অঃ অসমীয়া 
খ্রা খুরা 
খুরি খুরি 
বিনি ভিনিহি 
বাই বায়েক 
পিয়েই/পি পেহী 


ক্রিয়াপদ কতগ যেতা বিঞুপরিয়া মণিপুরী বাংলা বারো অসমীয়াত আছে কিন্ত 
হিন্দীত তঙাল উতার উদাহরণ £__ 
বিঃ মং বাংলা অসমীয়া হিন্দী 
মিআছু আমি আছি মই আছো মেইন 
মি থাউরি আমি থাকি মই থাকো  মেই রহাহ্থ। 
মি কাদুরি আমি কাদি মই কান্দিছো মেই রো রহা ৷ 
বিভক্তির ক্ষে্েউ বাংলা বারো অসমীয়া লগে মিলহান দেহিয়ার। ১মা, ২য়া, ৬ষ্ঠী, 
বমীত বিশেষ করে? মিল এহান দেহিয়ার। 
আরাক কতহান মিলর উদাহরণ বৈষ্ণব পদাবলীত্ত দেউরি £__ 
“দিবা নিশি পোড়ে মন সোয়াথ না পাউ। 
যাহা গেলে কানু পা তথা উড়ি যাউ।। 
€ বৈষ্ণব পদাবলী ৪ বড়ু চ্তীদাস £ পূঃ ৪৮) 
পাঙ __ পেইঙ 
যাঙ __ যেইঙগা 


১২ 


“পরের কথায় পিরীতি করিরা 
জনম কান্দিয়। মৈলু।” 
(বৈষ্ণব পদাবলী £ ঈীন চণ্ডীদাস £ পৃঃ ৪৮) 
উদাহরণল মি অর ডীগল করানি না মনাউরি। তামকরেকুরা গিরিগিথানীয়ে 
হয়তঃ মোরে আংকরতা পারে আমারতা নিজস্ব বুলিলতা বা দ্বিয় উৎসম্ত তঙাল অয়া 
নিকুলেছেতা নেইতা? এসাদেতাউ আছে। মি দুগ আগর উদাহরণ দিউরি। 
আমার ঠারে ক্রিয়াপদ কতগ আছে যেতা হিন্দী বা বাংলা বারো অসমীয়াত্ত তঙাল 
অয়া চলের, যেমন 8. 
ধাব্‌ __ মি ধাব্‌ /দাপ দিউরি। 
লেহ -_ রামে লেহার। 
মৃ_ লেখাহান মুতছে। 
আমার ঠারর চর্ব ক্রিয়া/ধাতু এগ খুব সম্ভব আমারাংত মেইতেইরাং গেছেগা 
“চারাবা” অয়া, হারৌ শব্দ এগউ মনে অর হর্ষ' শবগত্ত আমার মারফতে মেইতেইরাঙ 
গেছেগা। 
খানি বারাদে ফাটে পড়লুগা। মি হিন্দীর লগে আকবেদে বারো অন্যবেদে বাংলা 
বা অসমীয়ার তুল আমার ঠারর সম্পর্কহান দেহুরেইলুতা বিশেষ কারণ আহানল। 
মি আগে দিলু উদাহরণ এতান্ত এহান মাতে পারিয়ার যে আমার ঠার এহানাত এরে 
দ্বির ধারার নিদর্শন পেয়ার। এরে নিদর্শন এতারে “হিন্দীর লগে কোন সম্পর্কে নেই” 
বা হুদ্দা “মাগীর প্রভাবহান” বুলিয়া মাতলে ঠিক নাইতই বুলিয়া নিংকরুরি। কারণ 
এরে নিদর্শন এতা আমার ঠারহানর 1১৫৯০ বা মারা অছেতা। 
এপেই শৈৈনেয়া প্রশ্নহান উঠতই-_উহানতে কিসাদে অইতইতা? হয় শৌরসেনী 
অইব নইলে মাগধী অইব। দ্বিয়হানাতে কিসাদে অইতইতা? 
এহানর উত্তরহান বিসারতে গেলেগা আমার ইতিহাসর বেদে খানি মিল্লে দেনা 
লাগতই। আমার মানু কিসাদে মণিপুরে গেছিগা উহান খানি চানা লাগতই। বারো আমার 
মানু সম্পর্কেউ খানি টটরানি লাগতই। 
বিষ্ুপ্রিয় মণিপুরী যে পাচহান ভাগে ভাগ অছি উহানাত কারউ দ্বিমত নেই। 
পাচহান ভাগর ভিতরে চারিহানর নাং (১) খুমল বা ক্ষমূল, (২) আম, (৩) মইরাং, 
(৪) লোরাং। ৫ নং উহান সম্পর্কে খানি মতভেদ আছে। এরে চারিয় ভাগর মানু এতা 
কুরাংত আহেছিলা উহান সম্পর্কে বিভিন্ন গিরিগিথানীয়ে কিহান মাতেছি উহান চেইক। 
€১) খুমল বা ক্ষমূল বংশ __ খুমল বা ক্ষমূল বংশর মানু কুরাংত আহেছি উহান 
মহেন্দ্কুমার সিংহ গিরকে “মণিপুরের প্রাটীন ইতিহাস” এ ইকরেছে। ব্রবাহনর বংশর 


১৩ 


য়ারিহান মাতিয়া মুলদেশ মনু বংশর শাশ্বতী নগর বুলিয়া লমকরেন্ছ। মন্‌ অইলতার 

অযোধ্যার ইক্ষবাকু বংশর পুর্রপুরুষগ'। হস্তে শাশ্বততী নগর খুব সম্ভব বর্তমান 

অযোধ্যার উপেইত অথইব; বারো মূল ক্ষত্রির বংশারকীরমা টোহ; ভষ্টরাজ বা ভাট, 

তৌমুর, রচ্ছবার যেতা পশ্চিম ভারতীয় মানু আহেছিউতাই-মূল ক্ষত্রিয় সমাজর বংশ 

বুলিয়া মাতেছে। এপেইন্ত এহান মাতে পারিয়ার যে. সার মুর উস 
বংশ এহানর পুর্ব পুরুষ অছিলা।. 


(৯) অন্গম রা আউম,রংশ। 7 ইতিহাসিক মঃ মহেন্দ্রাবুর,মতে অঙ্গম নাং এহান 


বর্তমান বিহারর অঙ্গদেশর মানু যেতা আহেছিলা উতারাংত আছেহান এন, কেরাজনে: 


“আমার পো ২য় বর্ষ, ১৬শ সংখ্যা, ২৯ শে এগ্লিল ১৯৭ ইং" উহানাত মাতেছে যে 
বিহার অঙ্গদেশেত্ত দল আহানে গিয়া মণিপুরে অঙ্গ রান্মাহান লিংখাৎ করেছিলা 
বারো তানুর নাডেই মানু এতা অঙ্গম নাঙে পরিচিত অছি।তানুরে মগধ এলাকার মানু 
বুলিয়া ধরানি য়াকরের। ৮ 

- বংশ এহানর, টার না কে, রাজনে রন 
তা মাতেছে যে মানু এতা ?ে ডেকি গারির অধিকারী বারে! পাঙ্কালপা অছিলা 
কিন্তু এ এহানে তানু, কুম্পেইরতা উহান না মাতের।. তবে মহেন্দ্রবাবুগিরুকে ।“লোরাং” 
বংশ এহান দৈত্তরাজ বলি যেগ পাতলে, নির্বাসিত অছিল তার বংশহান বুলিয়া 
মাতেছে। বংশ এহান বর্তমান কাছাড়েন্ড গিয়া রাজ্যহান, হংকরেছি খুলিয়া মাতেছে। মত 
এহান কতিহান গ্রহণযোগ্য এহান সম্পর্কে সন্দ়্র ফাম আছে। 'বলিস্ভ রো 
'িলিয়ামেন্ত' লোরাং অনা এহান য়াকরানি খানি চিল। উত্তা বুলতে উপেন্দ্রনাথ গুহর 


'কাছাড়ের ইতিবৃত্ত” লেরিক উহানাত কাছাডে ঈনি বৈ মনু যানার লেখ নেই। বরং, 


কাছাড়েত্ত ব্রিপূরাদে যানার কথা আছে। 

ধরণী সংহিতাততআহেন্্বাব্‌ গিরকেষে  ২২হান ক্ষতিয় বংশীর নাং মা 
এরে লোবাং বংশ এহানর উল্লেখ নেই। এহানাত আমি আন্দাজ করে পারি 
এহান নিয়াম পশ্চিম দেশেত্ত অদ্হছিহান নাশই। 

ও) মইরাং ইমা গিরকর মতে বংশ এহান আগেকার কামরুপর 
দানব বংশর রাজাগ মহারঙ্গর বংশ। তানু কামরূপেন্ত আয়া মলিপুরে রাজাহান 
লিংখাত করেছি বারো মহীরঙ্গর নাভেন্ত 

এন. কে: রাজনে “আমার সো” ই বর্ষ ১ইশ সংখ্যা ২০ মৈ ১৯৭৪ সংখাত 
ইকরেছে যে কামরূপর মহীরঙ্গ নার ক্ষত্রিয় রাজকুমার বারো নেপালর শাক্যবংশীয় 
কতহান গোষ্ঠীর মানুবে তিলরা বংশ এহন ভরে দি নতি ডে 
পারিয়ার যেমইরাং বংশ এহানউ ভান 


মনিপুরী সমাজহানর মুল ৪ হান বংশ এতা পশ্চিম ঝারো পুবর্ব ভারত এরে দিয় ফামেত 
আহেছি। এরে চারিয়দল আয়া রাজ্য আক্হানর অধীনে থাইলাইছতে হয়তঃ আকহান 
উৎসর কথাহান মাতে পারলাডইছ। কিন্ত মণিপুরর হাৰি এতিহাসিকে মাতিয়া গেছিগা 
যে এ চারিহান বংশ চারিহান স্বারীন রাজ্য প্রতিষ্ঠা করিয়া মণিপুরে -পালছিলা। 
পরবর্তীকালে মেইতেই এ তানুর, অধিকারে... নেছিলাগা। উতাউ_ ১৮শ শতাব্দীর 
মাঝামাঝি গেয়া মৈরাং রাজ্াহান স্বাধীন অয়া আছিল। বরং মৈরাং. রাজা, তেলহেইবার 
ভাগচন্্র মহারাজারে রাজাচুত করিয়া মণিপুর মু তার দখলে নেছিলগা। ভাগাচন্্ 
মহারাজায় পিছেদে আহোম সৈন্যর পাং-লাক্ল' মণিপুরহান বারো দখল, করিরা টরাং 
রাজ্যহানউ তার অধীনে নেছিলগা। 

তারো আমার মানু বারো মণিপুর ইতিহাসর মাতুং ইলয়া এহান মাতে পারিরার 
যে খুমলর মানু আকবেদে বারো লোরাং, আঙম বারো মইরাঙর মানুরে আরাক 
হাতে ডার দীঘল করিয়ণ তুলেছি। এহান যেমন গঙ্গা-যমুনার : সঙ্গমহান। দ্বিয়হান 
তিলনিত অসুবিধা নাছে কারণ দ্বিয়ধারাউ সংস্কৃতর দারানালা হাস্তে। বাহিরর মানু 
আকৃতাই আরাক জাগা আহানাত, গিয়া নিজর ঠারহান প্রায় মাউকরানির উদাহরণ 
আছে। যেমন আহোম মানু আসায়ে আয়া তানুর ঠারহান মোটামোটা মাংকরেছি। অতি 
আধুনিক কালে তানুর “তাই আহোম' ভাষা হানরে জিংতা করানিরকা হতনা! করতারা। 
এরে অবস্থা এহান অনার কারগহান অইলতাই আহোমে রাজফাম.কাড়লইলেউ তানুর 
প্রজাগোষ্ঠী নিয়াম অছিলা। . বৃহত্তর প্রজাগোষ্ঠীত বিজেতা হাতে হাতে লিয মাউইলা। 
রাজা যেতা পালছিলা উত্তাই তনুর মূল আহোম নাঙর পা আর্ধভাষার নাউ থহলা। 
কিন্তু মণিপুরে মনে অর উসাদে বৃহত্তর সমাজ আবহান নেয়ছিল। খুমল, লোরাং 
আগমু, মইরাং এ স্বাধীন, স্বাধীন রাজ্য পালয়া আছিলা!! পশ্চিম বারো পূর্ব ভারতে 
আহেছি দ্িয়তাই হাতে হাতে ভাষা আকহানাত টটরানিঅকরেছি বারো, এহানরে উন্নত 
করেছি। এসাদে অনার ফুলে আমার ঠার এহানাত শোরসেনী বারো মাগধী এরে, দিয় 
প্রাকৃতর নিদর্শন পেয়ার। উহানেতে বিঞুপরিয়া মণিপুরী ঠারহানরে আকহান, প্রাকৃতর 
উৎসহান বুলিয়া মাতানি এহান পুরাপুরি চুম নাইব বুলিয়া নিংকরুরি। মোর মতে দিয় 
প্রাকৃতয় আহানে আহানর পরিপুরক অরা বিঞুপরিয়া মণিপুরী ঠারহানরে ডাঙর দীঘল 
করিয়া আজিকার এ রূপ এহানাত নিয়া ফৌকরেছিগা। এ ব্যাপারে আরাকৌ হু করিয়া 
চিন্তা করানির ফাম আছে বুলিয়া নিংকরুরি। . 

 এরমাহি়ার আগে না" শব্দ এগর বাবহার সম্পর্কে দুহা আহান.কথা মাতিং। 
্ীমঙগলবাবু গিরকে তার “বিষ্ণুপ্রিয়া মণিপুরী ভাষার বানান পদ্ধতি লেরিকহানর-১০ 
নং পাতাত্‌ ইকরেছে ৫ 


নি 


“দ্বিতীয়তঃ সংস্কৃতে ক্রিয়ার আগে নএক্থবোধক শব্দ অইলে সংযুক্ত অর। যেমন 
সংস্কৃতে নান্তি। বিঃ মণিপুরীত নাইল, নাহিল, নাসে ইত্যাদি। কিন্তু বাংলা বারো 
অসীয়ার ক্ষেত্রত যদিও নাবোধক আগে ব্যবহৃত অর তবুও বাংলার বেলায় সংযুক্ত 
নার, অসমীরার বেলায় নির্ি্ট ক্রিয়া আগ বা দুগর বেলায় সংযুক্ত অর।” 

সংস্কৃতে নঞর্থক শব্দ ক্রিয়াগর লগে যুক্ত অর বুলিয়া মতহান দেছে এহান 
পুরাগুরি হায়হান নাগই। 'না" বোধক শব্দ এগ সংস্কৃতে ক্রিয়াগর লগে হাবিব সময় 
সংযুক্ত নাও অর। সংস্কৃতে এগর ব্যবহার স্বাধীন। এমন কি অব্যয় পদর মুঙে পেয়া 
ব্যবহার অর। যেমন ৫ 

“নি চ মাং তানি কর্মানি নিবয়স্তি ধনঞ্জয়।।" গীতা 
“ভিক্ষায়াং নৈব নৈব চ।” 


অসমীয়ার বেলায় নির্দিষ্ট ক্রিয়া আগ বা দুগর বেলায় 'না” সংযুক্ত অর বুলিয়া 
মাতেছে এহানউ ঠিক হান নাগই। বিষুপ্রিয়া মণিপুরীর লগে নিয়ামপারা ক্ষেত্রে প্রয়োগ 
তিলর। যেমন £__ 


বিঃ মঃ অঃ 

নাহিল নাহিল 

নাইতয় নাহে 

নাগেলগা নগল 

নাযারগা না যার বা নেবায় 


সংস্কৃত, হিন্দী, বাংলা, অসমীয়া হাবিব ভাষাত্উ 'না' শব্দ এগর ব্যবহারে খানি 
109810111) আহান আছে কিন্তু বিষুপ্রিয়া মণিপুরীত এগর বাবহার একেবারে 70, 
কোনমতেই পরিবর্তন নার অর্থাৎ ক্রিয়াপদগর আগে ছাড়া অন্যপেইত নাযারগা। এহান 
বিষু্রিয়া মণিপুরীর স্বকীয় বৈশিষ্ট্যহান। অন্য ঠারর প্রভাবে মুক্ত অয়া নিজস্ব ধারা 
আগল হঙছে এহানর প্রমাণ আহান। 

এখুরুম 'স'এগর ছর পটানির কথাখানি মাতিং। মোর মনে অর আমার ঠারে 'স 
মেয়েক' এগ যেসাদে পরিবর্তন অছে উসাদে আর মেয়েক নাছে। 'স' এগ কালা বারো 
দরা দ্বিরতাউ অছে। দরা অছে উদাহরণ আহান অইলতাই 'হা*শব্দ এগর 'ট'গ। “হা” 
শব্দ এগ সংস্কৃতর সূক্ষ্ম শব্দ এগত্ত আহেছেগ। চিক শব্দ এগ সংস্কৃতর নিগ্ধ শব্দ এগত্ত 
আহেছে। আধুনিক বাংলাতউ লক্ষণ এহানে পাছেহা। 'ললান' শব্দ এগ আধুনিক বাংলাত 
চান” অলছে, যদিয়ৌ কথ্য বাংলাত প্লান'র 'স'গ কালা আয়া “হিনান” অছে। 

'সাগ হ'গঅনার উদাহরণ আমার ঠারে নিয়ামপারা। হস" ধাতুর 'স'গ “আহানি, 
বনান্ত বহানি, স্নানেত্ত হিনানি, সম্মানেন্ড হমা এসাদে। 

এসাগন্ত "" অনার উদাহরণউ আছে , যেমন-__ রাসেন্ত' রাজ'। 

আমার ঠারে কগালাভ্ড দরা অনার উদাহরণ খানি আছে। যেমন ৪ 


গুরুদেবেন্ত _ কুরু 
সাক্ষী -_- সাগী 
শিখাত্ত _ চিকা 
থালিত্ত _- ঠালি 


কাজেই আমি দেহিয়ার আমার ঠারহানাত এবাকাউ হঙনির প্রক্রিয়া চলেছে। 
হিন্দীর “স” এগ ব্রজবুলিত “ছ' গ অনার উদাহরণউ আছে। যেমন &__ 
“সা” শব্দ এগ “এছন চলতহি” 

অসমীয়াত ব্রজবুলির 'ছ'গ 'সগ অয়া “হু” ধ্বনিত অঙনির উদাহরণ আছে পারা। 

যেমন ব্রজবুলির 
“সুধা ছানিয়া কেবা অসুধা ঢেলেছেরে 

এবে ছানিয়া” শব্দ এগ খুব সম্ভব অসমীয়াত “নানিয়া” অছে বারো অসমীয়া 
গিরিগিথানীয়ে এগরে 'হ'গ হিসাবে উচ্চারণ করতারা। 

বারো শব্দ আগন্ডে ছ'গ হু" আছে পারা। বাংলার “বার চাও” শব্দ এগ আমার 
ঠারে 'বাছা' অছে। এরে “বাছা” শব্দ এগউ আমি মেরাক মেরাকে “বাহা” বুলিয়া 
মাতিয়ার। উদাহরণ এহানর মাতুং ইলয়া আমি মাতানি পারিয়ার যে আমার ঠারে “ছু” 
গন্ত হ' অনার উদাহরণ আছে। 

এপেই মিঃ ডঃ সুনীতি কুমার চাটাজ্জীর উক্তি আহানর উদ্ধৃতি দেনা মনাউরি। 
গিরকে “171510/ 20৫ [9০501019011 01 1301থ11 [.7808৫০” লেরিকহানর 
৪৬৫ পাতাত মাতেছে যে 1 ৯4০51 130178811 (২80109) 0. 00) 00৬65101960. 
07০77 041908] 01 90014-06018] 91110018190, 85 %/০ ১০৩ 090) &0908671. 
0108089 0€ শ, ষ, স, 5৮ ৩৮ $ 00 চ, ছ 207 0000) 91 90099101781 চ, ছ 1০ শ, 
স। কাজে কাজেই “ছ' গত্ত 'স' অয়া পিছেদে 'হ' গত পরিবর্তন অনার সম্ভাবনা আছে। 
আমি অক্ষরর পরিবর্তন সম্পর্কে একদম দরা করে মাতানি নারিয়ার কিয়া বুল আমারাং 
ঠারর অক্ষরর পরিবর্তনরাং ভিত্তি করিয়া মাতিয়ারহান। 

এবাকা “অছে' শব্দ এগ সম্পর্কে দুহান আহান মাতিং। 'অছে' শব্দ এগ ডঃ সুনীতি 
চাটাঙ্ীর কথায় শৌরসেনীতউ আছিল। সন্ত কবি কবির দোহা আহানাত শব্দ এগ 

আছিল উহানর উদাহরণ দেছে __ “আছালউ মন বৈরাগী”। এহানেতে মনে অর শব্দ 
এগ অনেকদিন আগেন্ত চলিয়া আহেছেগ। 

চটাজ্জী গিরকে আরাক কথা আহান মাতেছে, “7৩ 018160$ ০61300211 
10855501006 1001011010 701015 01856611011 ৩511) 1১12100111, 006 1009 
10(০0010)1১01) 1100 01$70০ 01100017001 001)? 119 06, 0০ 30০০০1) 91 
44788 80988109071)150100 5 ৫0৫91111018 08005 80101060109 736068] 
01907 10170110 01090015 106 70855 ঢা) 1010) 0006 01916015 01130708911 
£া6ছ। ৪] 10 3৫10821. 

'আছ? শব্দ এগর মারাগ যেগ অইলেউ এহান প্রমাণ অর যে শব্দ এগ শৌরসেনী 
বারো মাগধী দিয়তাতউ আছিল। কুনহানাত্ত কনহানাত গেছেগা সঠিক করিয়া মাতানি 
চিলর। এহান সম্পর্কে ডঃ চটাজ্জী গিরকে মাতিয়া গেছেগা এতা বুলিয়া 419 06 
31215087106 01010 চ011005 10410105 ৪5 01690756৫ 10 1160121% 210 01107 
হ600105, (10010011811) 0110 110100618110195 110 1161 10106 00170601101) ৮110) 
06: 1710001 1900850$ 00115 006 0110 11991 1081]178 01010100301 
[000-/4581 11175015005, 0%/11)9 00001561010 1£985075.....01191 0606 1095 
7০০7 1010107151016 41010100000 ৪17905 01916015 10 থা) 000]. %510101) 1025 
00070191619 00910900 1101 0721091 01)02101706 2100 ৮1110] 10865 10617 
80011800710 00105 01151] 85 10) 90117600105 8. 00003 1910)01 010108)- 
83081. 

অন্যান্য ভাষারমা যেপেইত লিখিত প্রমাণ থার উতাতউ যদি এ সমস্যা অর উহান 
অইলে আমার ভাষাহান যেহানাত পুরাণা লিখিত প্রমাণ নেই উহানাত্তে কথাই নেই। এ 
মনে অর। 

আরাক কথা আহান মাতানি মনাউরি হান 'অইলতাই ক্রিয়া বিভক্তিত "ছ” বা “স* 
গর ব্যবহারে ঠারহানর উৎসগ সম্পর্কে লমইলগা কথাহান মাতে নারের। “ছ' গ 
ব্যবহার করলে যে 'মাগবী” বারো “স'গ ব্যবহার করলে শৌরসেনী অইতই উহান 
নাগই। আমার ঠারহানর গুরিগ যদি 'শৌরসেনী” অর উহান অইলে “ছ'গ ব্যবহার 
করলেউ অইতই, বারো গুরিগ যদি 'মাগধী” অর উহান অইলে “স+ গ ব্যবহার করলেউ 
“মাগী” অইতই। আমার ঠারহানর বাকী বৈশিষ্ট্ই এহানর উৎসগ সম্পর্কে সাই, হুদা 
ছ' বা স' র ব্যবহারে নাগই। 

আমার ভিতরে আরাক ধারণা আহান হমাছে যেহান কুমারী দেবলা মুখার্জীর 
অগত্যা” নাঙর লেরিকহানর ২৫ পাতাত আছে। মি উহানর উদ্ধৃতি দেউরি ৫ 

“সুপ যুক্তি নেই কাফাম আহানাত আমি বললে আবেগলো জবরদস্তি করে 
নুবারিয়ার, কিন্তুমান যেপেই আমারতা ভাষাগত বা ধ্বনিতত্র পাংলাক আসে উপ্ইেত 
আমি কিয়া গজর থাকর শোরসেনীরে না উকরিয়া তলর থাকর মাগধীর ককগত 

সুইসাইড করাত যিতাঙাইগাতা? মাগধাজাত ঠারহানি বাংলা বারো অসমীয়াই ভামারে 
এমনৌ গিলিক গিলিক বুলিয়া থেউসি।” 

এরে গিলানির ধারণা এহান মি অমূলক বুলিয়া নিংকরুরি। নিজর ঠারহানর শক্তি 
সম্পর্কে যদি আমি অবহিত নায়ার উহান অইলে আমি ডরপেইতাডাইতা। আমার গুরিগ 
দরা অইলে আমার ডরপানির কারণ নেই। এপেই মোর ব্যক্তিগত ঘটনা শৌ আহানর 
উল্লেখ করুরি। শিলচরে গেছিলুগা উপেইত গিরক আগই কথা প্রসঙ্গে মোরে মাতেছিল 
যে আমার ঠারহানর যে কুনো কথা হুবহু ভাবে সিলটি ঠারে বদালানি পারতই। মি 
উপেইত মাতলু “মোর লেইসিহান কর” অহানরে সিলটিত পটানিরকা। গিরক উগই 
মুরগ খাজুবেয়া এরিল। আমার ঠারহানাত কত আরূপী শব্দ আছে যেতা আরতাত নেই। 
উহানেতে আমারতা ডরপানির কারণ নেই। “সল” অইলে ষেতায়ৌ লাকৃচা করতারতা। 
বুলিয়া নিঙে নাহের। 

শিবা স'গ হ' অনা যেহান আমার ঠারহানাত আছে এহান পরবর্বদেশর ভাষার 
লক্ষণহান। এহান সম্বন্ধে গ্লেষাত্মক শোলক আহান আছে। শোলকহান এসাদে ৪ 

“আনীর্বাদম ন গৃহাৎ পৃবরবদেশ নিবাসিনাম। 

আশীর্বাদ লনা থকনেই। 

পঞ্চ বিষু্রপ্রয়ার গোষ্ঠী আহান আঙম, তানুরে আমি দক্ষিণ বিহারর অঙ্গদেশেত্ত 
আহেছিতা বুলিয়া মাতিয়ার। এরে অঙ্গদেশর মানুরেই উনি “মাগবী'র প্রবর্তক। ডঃ 
সুনীতি চাটাভ্ভ্ী গিরকর কথালই মি মাতুরি। গিরকে মাতেছে “1070 সখা) আ1৫ 
/50810147509 01816905 019881110 73071821200 45৪5থা0। (8700 07559) 1709 
10450 1418615 0190800 19 /১088. 800 7110018, 1076 114015 ০000121095 10 
1361281. 

তো 82506 এআ) 97০০০005438011 সিএ01 877৫ 
/১080012106504) 5৫৫05 00 100৬604536৫ 00৬) 10 7২801080070 (10359৫. 
95০ 070 000805 19 1৯07078521010187 ৮0010 00০ 44907 140020356 10151 
0010 0%01800 000 1010018- 21018 10060908051. 90020 হিম 0৪, 
190001840109 10 7188, 

এহান খালকরলে আচানক লাগের যে আমার আপা-বোপা আকতা যেপেইত্ত 
আহেছি উপেইন্তই “মাগথী" প্রাকৃত এহান সিলছে বারো ও অঙ্গদেশ উহানেই 'মগধী' 


এতাহাবির পরিপ্রেক্ষিতে এহান মনে অর যে আমারতা এ সম্পর্কে আরাকউ 
করে চিন্তা বারো গবেষণা করানির অবকাশ আছে। 

বিধুররিয়া মণিপুরী কবিতা সন্দয় নে+য়া আমার গৌরবর বারা আহান। যদিও বরণ 
যেহান উপণ্যার ও কবিতার কথা খালকরলে আমার কবিতার বয়স নিয়াম নাগই 
উহানাত আশা করুরি কারতাউ দ্বিমত নেই। মোর আজিকার হুরকাং আলোচনা এহান 
ও কবিতার গারিগ নিয়া। 
এসাদে আলোচনা করতেগা গিয়া আমি ডাঙর অসুবিধার মুখামুখি অয়ার। উহান 
অইলতাই মাচাকর অভাব। কবিতার লেরিক নিয়াম নেই, উতার গজে বিভিন্ন কবির না- 
নিকুলা কবিতার লেরিক পানাউ হাবি সময় সম্ভব নার। এতা অসুবিধা থা*য়াউ কাম 
এহানাত আত দেনার কারণহান অইলতাই কাম এহানাত অকরাগ দিলে আরাক 
গিরিগিথানীয়ে এ সম্বন্ধে ইকরতায়। 
কবিতা ইকরতেগা আগেকার গিরিগিথানীয়ে নির্দিষ্ট কতহান ধারাল” ইকরেছি- 
যেমন পয়ার, বিভিন্ন ত্রিপদী, সনেট, অমিত্রাক্ষর বা মুক্ত ছন্দ এসাদে। এতার গজেউ 
বাঙালী কবিয়ে কবিতার গারিগল' পরীক্ষা-নিরীক্ষা করেছি। আমারতাউ সুপ নেইতা 
নাগই, তবে কম বুলিয়াই মনাউরি। এহানর কারণ আহান মি যুগ-প্রভাব বুলিয়া 
মনাউরি। কারণ আমি এমন সময় আহানাত আহিলাং যেবাকা কবিতার গারিগর গজে 
জোর নাদতারা, জোর দিতারাতাই প্রকাশভঙ্গী বারো 0০71505 র গজে। এপেই 
শ্রকাশভঙ্গীরে মি 3116 ০0€ ০১1৩5510% বা রীতি বুলিয়া নিংকরুরি-_ কবিতার 
গারিগরে নাগই, যদিও গারিগরে খানি সকর। 
ব্যতিক্রম নাছে। আমার আগেকার অধিকাংশ কবি বারো এবাকাউ আগণ-দুগই ঠিক ঠিক 
পয়ার নাইলেউ উ জাতল" কবিতা ইকরতারা। কবি লেইখম সেনা গিরকর কবিতা 
আগর লমরগা পারেও দুহান দিউরি £ 
এসাদে লীলা করেছত প্রভু ওহে ভগবান। 
উতার লগে করো'দিছ প্রভু আমি হাবিহান। 
এজাত কবিতারমা শ্রীরোহিনী রাজকুমার গিরকর কবিতারেউ বরা পারিয়ার। তার 
কবিতা আগর পারেউ দুহান 
ইমা! তোর মহিমা গুণ মায়া অপার, 
জগতে উপমা দেনা শক্তি আছে কার। 

আমার সাহিত্যিক জগৎমোহন গিরকর কবিতাত্ত এ জাতর উদ্ধৃতি দেনা পারিয়ার। 
গিরকে ইকরেছে £ 
ব্রেতারমা লঙ্কামাটিত রাজাগ রাবণ। 
হুনাল' য়েকরা পুরী জিঙে ব্রিভূবন|| 
অকালে দ্টৌর খয়া পাছে কণাক কবি চন্দ্রবদন সিংহ গিরকর কবিতাগন্তুউ উদ্ধৃতি 
দেনা যাকরের £ 
কণাক কালা গারি মন তুলতুলা, 
হার-বৌ নেই খানি বিভোলা সাবুলা। 
বিমল কুমার সিংহর পারেউ দুহান ৪ 
হোভাপানা এহান হুদ্দা পানার মাঝে নাগই, 
নুঙেই অনা দেহিয়া হারৌ আগরতা আগই। 
এতার গজে আরাকউ কবি গিরিগিথানীয়ে এ জাত কবিতা ইকরেছি, উতা হাবির 
উদ্ধৃতি দেনা বাছল্য বলিয়া নাদলু। 
কবিতা। যদিয়ো ত্রিপদী জাতীয় কবিতা আমারাং নিয়াম নেই, তেবউ দুহান আহানর 
উল্লেখ করে পারিয়ার। পরলাকার উদাহরণহান মি মহেন্দ্র বাবু গিরকর কবিতা আগত 
দেউরি। গিরকে ইকরেছে £ 
জয় বিষু বুলিয়া উঠ হাবিহান। 
এইল আমার শুভদিনহান।। 
ইকরেছে 8 
আহি মেলিয়া চেইরে পোহর আহিল ওঁরে 
নিকুলতয় উদয়গিরিত তপন । 
রাতির আধার নেই অইল হাবি দূরেই 
বাগেইল হাবিরে 'দিবার আগমণ ।। 
আমি শ্রীকৃষ্ণদাস গিরকরাধতৌ উদাহরণ আহান দিয়া পারিয়ার। যেমন ৪ 

হায় হায় কিহান করলতা বিধিয়ে। 
গোকুলহীন সমাজ যাতার রাতিয়ে।| 
শ্রীগন্ধরাজ সিংহ গিরকেউ শ্রীমন্তাগবত গীতার অনুবাদ করতেগা ব্রিপদীর সাহায্য 
নেছেগা। গিরকে ইকরেছে ৪ 
কিহান প্রভূ ইতাউ কৃষ্ণ দ্বিয় দাপাত দেখুরি সৈন্য 
শক্র মোরতা আকগউ না দেহুরি। 
সাকেই শ্রেণী হাবি আহেছি কুরুক্ষেত্রৎ সিল থুঙছি 
কিমে যুদ্ধ করতু প্রাণের হরি।| 
শ্রব্রজেন্্র কুমার সিংহ গিরকর কবিতার পারেউ দুহানঃ 
আহিগিৎ তোর আহির পানি হগনহানর বরণখানি 
কালা তোর কনাক এমন মাঙছেগা যেতা বরণ 
বিছারেয়া আইলে। 
আরাক উদাহরণ আহান £ 
অশোক মঞ্জরী হাবি সাজেছেতা লেইসাবি 
তোর সালে বসস্তর দিনে। 
বাজের মধুর তান আর না করিনে মান 
আইলে পথগ চিনে চিনে। 
শ্রীবিমল কুমার সিংহ গিরকরাংতৌ আমি ব্রিপদী জাতীয় কবিতার উদাহরণ দেনা 
পারিয়ার, যেমন ৪ 
তণ্তা সাঙ আটিংগাহাত ভরহান দিয়া পাখহানাত 
ফরদে পরদে কি এলা দর হে খাটল-পাকক্‌! 
কাদর তি অইলগা হে তোর উহান খানি খামক। 
সেনারূপ সিংহ গিরকরাংতৌ উদাহরণ আহান দেনা মনাউরি-_ 
ফুল তুল তুলা কন্পুক কঙলা 
অমৃত মেইথঙ মাজাৎতে, 
মাথেক নউ নউ, গতে চিক বৌ 
হারৌ মাহৌ টেংঠাৎতে। 

আরাক আকজাত কবিতা যেতারে আমি আগে মাতলাঙ এতার পারেঙে বেলা 
নারিয়ার, কিন্তু যে জাত কবিতা আমারাং নিয়াম পারা আছে উতার উদাহরণ খানি 
দিউরি। আমার সুপ্রসিদ্ধ কবি সেনারূপ সিংহ গিরকে, আমার এ কবিতারে বরা করে" 
দিয়া গেছেগা। মি কতগ' উদাহরণ দিউরি ঃ 
তোর উদ্যানহানাত শাতইতৌগা মি 
সিঙ্গারেই গোকুল অলায়া। 
কি মিঙাল মাম গজে অবিরাম 
ঝাকায় ঝাকায় পড়তৌ ঝডিয়া। 
এপেই মিলর লক্ষণহান অইলতায় গঘ, অর্থাৎ ২য় বারো ৪র্থ পারের অস্তমিল, 
১ম বারো ৩য় পারের অস্ত্যমিল নেই। এ জাত কবিতার অন্য উদাহরণ £ 
কতিল' জানিয়া অমৃত সানিয়া 
কালিয়ায় বার বাশী, 
কম্মুক দিয়া অমৃত অলর 
বিষাদ গরল রাশি | 
প্রখ্যাত কবি শ্রীব্রভোন্্র কুমার সিংহ গিরকর এসাদে কবিতার পারেঙ খানি £ 
জাঙর পাতাত যেগোর পড়েছে চুল, 
আহিগীৎ আছে মেঘালা হাগর রঙ 
লেহাও গারিগ যেগোরতা তুল তুল। 
আরাক উদাহরণ আহান £ 
তোর ফুলডাল তিঙাদিলে নুয়া বরণে 
তিঙা চুল তোর শিলছিল, 
কঙালা জাঙর কঙালা আটানিহানাৎ 
এপেই আহানি ডিলছিল। 
কৰি শ্রীচন্দ্রমোহন রাজকুমার গিরকর লেখান্টে এ জাত কবিতার উদাহরণ দেনা 
পারিয়ার $ 
যুগ যুগান্তে থাইতৌ মি 
মানু মানুর কাজে, 
“ মরণহানে যুগহান লেহে 
সাজাক নুয়া সাজে। 

চন্দ্রবদন সিংহ যেগ অকালে দ্ৌর খয়া পেইলগা তাউ এ জাত কবিতা ইকরিয়া 
গেছেগা। উদাহরণ দিউরি 2 
কাম হদেয়া ঘরে আনার 
পরহান এল" যারগা 
উতা পেন্যা নাহের আজি 
কুরাং কিতা অয়লগা। 
আরাকৌ ইকরেছে £ 
ফুলর বারিত ফুলর গাছ 
বেমল-বেঠা অছে 
মাতাম কায়া থম থমেয়া 
মুর তুলিয়া আছে। 
গেছেগা, যেমনে £ 
হুনার গজে গোলাবী রঙ 
রূপ গোধুলীর চেই, 
তেই পাস্তাম নেই। 
কবি মথুরা সিংহরা্তৌ উদাহরণ দেনা পারিয়ার ৪ 
পথ পাহুরিয়া আহিয়া থাইলে 
এ মোর বাগানে জিরেয়া যিসগা, 
নেইল আকজার মালতী গোকুল 
তাপ্ক কারিয়া নিসগা। 
হ্বীবিমল কুমার সিংহ গিরকেউ এসাদে কবিতা ইকরেছে। তার এজাত কবিতারমা 
দ্বিরকমর অস্যমিলর কবিতা পে্ার, যেমন £ ১ম, ৩য় বারো ২য়, গ্থ 
পারের অন্তমিল বারো হুদ্দা ২য় বারো ৪র্থ পারেঙর অস্ত্যমিল। পয়লাকার উজাতর 
উদাহরণ £ 
হাকহানর কোণগত মেঘ জমেছে 
ছালি পারা কালা অয়া। 
হমারগা বেলিহানরে ঝাপদিয়া থছে 
জ্িগ গুরেছে ছালি পারা অয়া।। 

এখুরুম সনেটে আহিক। আমার কবিতারমা সনেট নিয়াম আহিত নাগড়েছে। 
পয়লাকারগ আহিত পড়েছেগ অইলতাই শ্রীমদন মুখার্জি গিরকর “মাতাম আইলে” 
সনেট উগ। ভাবে, ব্যঞরনায়, শব্দ চয়নে সনেট এগয় নিঃসন্দেহে আমার ঠারে শ্রেষ্ঠ 
সনেট আগ হিসাবে ফামহান কারলইতই। কত পারে দিউরি ঃ 
এহরুম এসাদে নাক্‌ | কুড়িত জঙানি 
মাতৌ-মারাঙ-হারৌ-পিয়ং-মুখসি-মাখসির খেলে 
ভ্রমরাগই অকরক নুয়া এলা অরানি 
জিনা হংকরানিৎ আহক মারাঙক্কায়া ফুলে ।। 
ফুল সাদনির মারাম অইলে তোমারে ডাকতৌ-_ 
চেয় ৪ নান্তৌ ফুল ঝঙানি__মরলৌ নি মরতৌ। 
নিয়াম পরিতাপর কথাহান। 
এখুরুম আরাক সনেটকার আগ আমারাং উঠিয়া আহের উগ অইলতায় দিলস্‌ 
দেবজ্যোতি সিংহ। গিরকর হাবি সনেট প্রকাশিত নাছে। 

ুয়া এলা*ত দুগ আগ নিকুলেছিল। মি আশা করুরি গিরকে আরাকউ সনেট 
ইকরিয়া আমার বিঞুপপরিয়া মণিপুরী ঠারহানরে বরা করতই। 
সনেট বুলতে আরাক কণাক সনেটকার আগর কথা নামাতিয়া নার। উগ অইলতায় 
শ্রীকমলাকান্ত যাদব। তার “সীতা” নাঙে সনেট আগ নুয়া এলা"ত নিকুলেছিল। শ্রীমান 
যাদবে সনেটর গজেউ প্রবন্ধ ইকরেছিল। তা অন্য কবিতাউ ইকরের। মি আশা করুরি 
শ্রামান যাদবে সন্টে বারো অন্যান্য কবিতা ইকরিয়া আমার ঠারহানর পুষ্টি সাধন 
করতই। শ্রীমান যাদবরে আমারতা ধন্যবাদ দেনার আরাক ডাঙর কারণ আহান আছে, 
উহান অইলতাই যাদব আমার বিষ্ুপরিয়া মণিপুরী শৌগ নাগই, অন্য জাতর শৌ আগই 
আমার ঠারহানরে নিজরহান করিয়া নিয়া এহানর সেবা করের এহান সন্দয় নেস্মা 
আমার সৌভাগাহান। 
সনেটর পিছেদে আমি অমিত্রাক্ষর ছন্দ বা মুক্তছন্দত আহে পারিয়ার। অমিত্রাক্ষর 
ছন্দর বৈশিষ্্যহান অইলতায় যদিয়ো অজ্তানুপ্রাস নেয়র তথাপি কবিতাগত 70 
আহান থার। এহানর উৎকর্ষ বাংলাত মাইকেল মধুসূদন দত্ত গিরকে করে দিয়া গেছেগা। 
দুঃখর কথাহান এজাত কবিতাউ আমারাং নিয়াম নেই। মাত্র কতদিন আগে এ জাত 
কবিতা আহিত পড়িল। লেংকরেকুরা গিরকগ অইলতই শ্রীশামু গিরক। গিরকর 
প্রস্ততি" নাটিকাহান ছন্দ এগল লেঙছে। উদাহরণ ৪ 
বারিষার যত পানী আনিয়া সরায়, 
ধাব্দিয়া মহাধাব্‌ লালণ্যা মৈরাং__ 
হমার ভীষণ রৌরে লোকৃতাক মাজে 
হুন্তে যেন উল্লাস আর আর্তনাদ__ 
এখুরুম আরাক আক জাত কবিতাত আহিক, যেতার নেতৃত্ব খুব জস্ভব শ্রীমদন 
মুখার্জীর বিখ্যাত কবিতাগ “খালপারর কাঙ”-এ দেছে। কবিতাগর পারে কতহান 
দিউরি-_ 
কাঙর দিনে হারৌ অস্য়া 
লেংকা মারূপ খম করিয়া 
আকতা অস্মা সাজেল করিয়া 
খালপারর কাউ। 
এপেই মিলর লক্ষণহান অইলতাই ক. ক. ক, খ অর্থাৎ ১ম, ২য়, ওয় পারেহানিত 
অস্ত্যমিল আছে। 
এ জাত কবিতা চন্দ্রবদন গিরকেউ ইকরিয়া গেছেগা। যেমন__ 
নিংশিং অইলে তোর নাঙ উহান 

বিভোলা অর মোর মন এহান 
মিছা টেইপাং দুনিয়াহান 
উপরি মি হ্বা করে'। 
শ্রীবিমল কুমার সিংহয়ৌ এসাদে কবিতা ইকরেছে। উদাহরণ__ 
নিকুলের কুড়ি যেগ হুলকরিয়া 
ফুটা"্রা মাটিত পড়ের ঝঙিয়া 
মাতাম ফা'য়া সাতনি নারিয়া 
তলে মাটিত পড়িয়া কাদের। 
অতুল প্রসাদর “সবারে তুই বাসরে ভাল” কবিতা উগর অনুবাদউ শ্রীবিমল কুমার 
সিংহয় এসাদে করেছে__ 
হাবি তোর ভেইবুনি চারে, 
বেলেয়া কারে নিতেইগা কারে, 
যানা হাবিরতা অইতই হৌপারে 
চড়োরেয়া নৌ আগত হাবিরে। 
হুরকাং কবিতা আগর কথা নামাতিয়া নার। কবিতাশৌ এগ স্বকীয় বৈশিষ্ট্যল মণি আগ 
অশ্যা আছে। এসাদে কবিতা 'জার ইকরে পারতাই বুলিয়া সন্দয় অর। কবিতাগ হাবিগ 
না ইকরলে কবিতা এগর সৌন্দর্যাহান উপনি হিনইতই। কবিতাগ তলে দিউরি-__ 


“বসম্ভ আইতৈ 


পৌহানল মি ফৌ অইলুআ 
বসম্ত আইতৈ। 
চারিগ স্বকর কবিতা এগরে বিভাগ করানি য়াকরের বারো প্রত্যেক ভাগরে 
বিশ্লেষণ করানি য়াকরের। পয়লাকার ভাগর পয়লাকার স্তবকগত পাচ পারে যেহানির 
মিলর লক্ষণহান অইলতায় ক, ক, খ, খ, ক অর্থাৎ ১ম ২য় বারো ৫ম ওয় বারো ৪র্থ, 
পারেঙে অস্তামিল। থাংনাকার স্তবকগত তিন পারে, যেহানির মিলর লক্ষণহানি 
অইলতাই ক, গ, ক. অর্থাৎ ১ম বারো ৩য় পারেঙে অস্তযমিল। 
দ্বিতীয় ভাগরেউ ইমে ঠিক এসাদে বিশ্লেষণ করানি য়াকরের। এহানাত আরাকৌ 
কারকার্যার বিষয়হান অইলতাই কবিতাগর ৬ষ্ঠ বারো ১৩শ পারেঙহানিত অস্তযমিল 
আছে। মান্ডে গেলেগা হাবিগদে বিবেচনা করলে কবিতা এগরে বিছুপ্রিয়া মণিপুরীত 
অনন্য কবিতা আগ বুলিয়া মাতে পারিয়ার। 
মদন মুখাঙ্জী গিরকর আরাক কবিতা আগর উদাহরণ দিউরি__ 
ফুটের ফুল বনে বনে__ 
কতৌ কথা মনে প্রাণে 
এলা অ'য়া দেনার কালে 
কুপ্তগ জ্বি লগেয়া, 
মরমে শাতছে গোকুল 
বৌ বরণে উড়েয়া। 
কবি সেনারূপ গিরকর কবিতা জাত আহানর উদাহরণ আহান দিউরি_ 
তোরে বরে” বেললে কুমেইর গয় লাগতৈ 
ইমাম মাম রাতিতৌ জোনাক নিকুলতৈ 
মিঙালে চু অইতৈ আরৌ মিাল, 
পিদাদিলে মোরতা অর নাপাল। 
এপেই মিলর লক্ষণহান ক, ক, ক, খ, খ। 
এখুরুম কবিতার গারিগ নিয়া ব্যক্তি বিশেষে কিসাদে পরীক্ষা-নিবীক্ষা করিয়া 
গেছিগা উতা চেইক। ব্যক্তিগত পরীক্ষা-নিরীক্ষারমা নিঃসন্দেহে শ্রীবরজেন্্রকুমার সিংহ 
খু্তল” নাঙর লেরিকহানিত্ত এহান উপনি পারিয়ার। দুগ আগ চেইক__ 

গোধুলির হাগে তেরাগো শাতছে তোর নিরালর গজে 
হপনর বিন্দুর। 
আরাক আক জাত কবিতা যেতা কোনগয়ো না ইকরেছি, উতার উদাহরণ__ 
ফাল্গুনে বনে পাতায় পাতায় তোর আহানির পৌ 
বাছে"য়া থানার দিনহানি আজি লয়ক, 
ইচুদিন তোর জাঙর পারার হুনলু শব্দহান 
আজি রূপে রূপে পূর্ণ অলয়া উঠক। 
হেইনৌ ফুলে ব্যাকুল বনর অশোকর গাছে কঙালা ডেঙর 
উৎসব আজি আহক, 
আজিতে ডাল'য়া রূপে রূপে তোর পূর্ণ অল'য়া উঠক। 
শরীব্রজেন্্র কুমার সিংহ গিরকর আরাক আক জাত কবিতার উদাহরণ £ 
মোর দিন-রাতিকার রঙহানি তোর জাঙে 
নুপুর অল'য়া রহের 
বসস্তহান ডাহের; 
থা'়া থা'য়া মোর মনর মিঙাল 
তোরে বুলে' বুলে” অ”য়া থার ডাল 
গোপন নর কঙালা বুকর অমৃতহানিল গছিয়া 
থাক্‌ আজি থাক সাজিয়া।। 
শ্রব্রজেন্্র গিরকর আরাক আক জাত কবিতা 
বুকর হাদিৎ অনুরাগর পহন খানি থণ্য়া 
খালকরৌরি ঘরর পিঠির জারল্‌ ছেয়াত বায়া 
সময় লালর সময় লালর 
কিহান হুনলে কিহান পেইলে ইম্পানিগো অষ্যা। 
্রীব্জেন্্র গিরকর আরাক দশ পারেউর কবিতা আগ আছে, যেগর সাদে কবিতা 
আর আহিত নাপড়েছে। কবিতা এগরে গিরকে পাচ-পাচ পারের দ্বিভাগে ভাগ 
করেছে। মি পয়লাকার পাচ পারে দিউরি__ 
“ ইমা মি চানে আটানি পারৌরিতা 
ডাল করিয়া মিঙালর কুড়িগই 
দেহেছু তোর বানার হাতগো ঠই, 


£ 


ইমাম মাম আধারে ডর কিতা। 
ইমা মি চানে আটানি পারৌরিতা। 
এপেই মিলর লক্ষণহান কখখ, কক, অর্থাৎ ১ম, পর্থ বারো ৫ম পারেঙর 
অস্তমিল বারো ২য়-৩য় পারেঙর অস্তমিল আছে। 
আরাক হুরকাং মন চোরকরা কবিতাশো আগ-_ 
গোলাপ তিতে 
কার জুরাগো 
সাজেইতেই 


রকত হাবি 
নাছেইতেই। 
গিরকর আরাক আক জাত কবিতার উদাহরণ আহান ৪ 
মুর গাঙর চাউবাতল 
খেইলে ডাঙর দ্বি বইতল 
সালসাঃ 
ফাগি ফাগি আন্তি দুগ 
মারলেউ তা নার মানুগ 
ফা্চা। 
ব্রজেন্্র গিরকর কবিতাল আর ডিগল না করুরি। তবে সামকরে এহান মাতানি 
য়াকরের, আমার ঠারর কবিতার গারি সম্বন্ধে সচেতন অয়! পরীক্ষা-নিরীক্ষা একমাত্র 
গিরকেই করেছে। “লেহাউ ফুলগরে” বারো “এলার খুত্তল” এরে লেরিক দ্বিয়হানিয়ে 
উহানর প্রমাণ দের। 
আমার ঠারর কবিতার গারিগর* আরাক গিরক আগই খানি আতা-পিত। করেছে 
উগ অইলতায় শ্রীবিমল কুমার সিংহ। গিরক এগ ৬০ দশকর কবিগ। তার কবিতার 
উদ্ধৃতি আগে খানি দেছিলু। এবাকা আরাক কতহান দিউরি__ 
নাজানু কিসাদে অমৃতর সকনিত 
ভাহিল মনহান হারৌপার পানিত 
এরাদিয়া কেরালিহান চেয়া নীলোয়া চিনহান। 
এপেই পয়লাকার পারেঙ দ্বিযহানাত অন্তযমিল আছে, বারো তৃতীয় পারে উহান 


দ্বিভাগে খেয়ছে, যে ভাগ দ্বিয়হানর অজ্তমিল আছে। এসাদে কবিতা আমার ঠারে কম 
আছে। 
_আরাক কবিতা জাত আহান__ 
নাংহান তোর হাসি 
কুরাংত পুরি পাছি? 
মেইথডহানে মুঝ্ি 
দেউরি বেজান সি সি। 
আরাক জাত আহানর কবিতা যেতারে প্রবহমান পয়ার বুলতারা, ও জাত উহানাত 
ইকরানির হন্না বিমলকুমার গিরকে করেছে। উদাহরণ দিউরি__ 
কি আচানক পাঙ্ধাল, হে লেইরা তোর 
গারিগত পাছত, তোর বলে নাথর 
কোন আশা মনে মানুর। লোবার কলুগত 
পিষিয়া নরগা। পড়িয়া তোর হাদিগিত 
ডহিয়া যারগা__ 
সাধারণ পয়ারে পারেউহানে অর্থহান পুরা মাতের বারো বাক্যহানউ পুরা অর। 
কিন্তু এ জাত কবিতাত পারেউহান লমনির লগে বাক্যহান না লমর, পিছেকার পারেউ 
পেয়া যারগা। 
শ্রীবিমল কুমার গিরকে আরাক কবিতা জাত আহান ইকরেছে। উদাহরণ £ 
ছিরাপহানতে নাগয় উহান মনর কথাহান। £ 
এসাদে কবিতার আরাক উদাহরণ আহান__ 
বিরহিনী শ্রীরাধায় কাদিয়া বহেছিলী। 
কৃষ্ণর বিরহ বসা বুকগত, 
মুরগ নেয়া হোভা কুপ্তীগত, 
যমুনায় হাতে হাতে কাদিয়া সালছিলী। 
ডঃ কালী প্রসাদ সিংহ গিরকর কবিতা জাত আহানর উদাহরণ আহান দিউরি ৪ 
কাকেই দেছিলু শ্রশানর পথে 

অজ্ঞান অন্ধকারে 
উবাকা পথগো চপল চমকে 


এসাদে কবিতার খানি তঙাল আরাক উদাহরণ আহান ৪ 
মনাছত মায়া অতীতর কথা 
হাবি পাহুরিয়া আছু 
জীবন বীণার তারগাছ মোর 
ছিড়িয়া বেলে"়া থছুঃ 
একা মোরে পেয়া গোপনে গোপনে 
যে মধুর কথা মাতেছিলে, সখা 
মনে আছে__হাবি আছে 
প্রতি গলে পলে তোর মধু-বাণী 
হৃদিগো ধরিয়া থছে। 
শ্রীহরেকৃষ্ণ মুখাজ্জী গিরকে এ সম্বন্ধে খানি হন্না করেছে; উদাহরণ আহান £ 
মানু কিতা হাবি এতা সুমকরাৎ? 
মানুর চিনহান কিতা নাপাম বোমা? 
মানুর সভ্যতা কিতা মানুরে পুড়াৎ? 
'বিফিফটি টু-ও লেখা জুখা নেই 
“ফান্টুম' বোমার 
দাবানল লাগাৎ? 
মানু কিতা হাবি এতা হুদ্দা সুমকরাৎ? 


আরাক উদাহরণ আহান-__ 
নিউলগী আমার কতিও তুলতুলা। 
কচি কচি দুক্ঘাস ঠৌনা কতি কঙালা। 
যেমন আকেইগী বেহুলা। 


কবিতার গারি সম্পর্কে মোর মেঘদূতর অনুবাদেত্ত তিন জাত কবিতার উদাহরণ 
দেউরি। যেমন £ 
নিজর কামে হেলায় প্রভুগর ছিরাপে প্রিয়রাংত কোন যক্ষ খেয়স্মা, 
নির্বাসনে বছর আহান আছেনায় তার হাবি নিজর ক্ষমতা নেয়'য়া। 
পবিত্র ফামহান আছেহান যেহান সীতায় হিনাছিলী পুণ্যপানিত, 
গাছর চিক ছেয়ায় যেহান বুজে আছে আশ্রম আহান ও রামগিরিত। 
গজর এহানান্ত খানি তঙাল আহান-_ 
তন্বী ও কনাক হোভা কৃপদাত  অট উগ মজেছে বিশ্ব যেসাদে, 
অছেতাতে তেইর হবু খইতংগ আহি উগি ফিঙছে অরিস্তীর সাদে । 
ভরে নিতন্বর তাপু আটিরী য়াহানর ভরিয়ে নঙা নঙা খানি, 
নিলে বিধাতার প্রথম সৃষ্টি অ্যাতে হুরকাং কাকলি উহানি|। 


গজর দ্বিয়হানিত্ত 'আরাক খানি তাল আহান__ 
উথলের নায় অলাঙ অ'য়াতে হুনিয়া মেঘর গুরুগুর রৌ। 
বিরহর টো মেঘ উহানর লগে মহাকবি। মেঘদূতে তোর, 


ফৌকরে দের চির বিয়াকুল পু্নিউরমা বিরহী মানুর।। 
উঠিয়া আহিতারা কবি দুগরাং আমি এ বিষয়ে চিন্তা করতে দেহিয়ার। উগি 
অইলতাই নিতু সিংহ বারো প্রদীপ সিংহ। নিতুর কবিতার উদাহরণ__ 


দুন্দুভি রহিল লালফামে 
মহাসভার সারথি কোরাং পলেইলে লালফামে। 
নিতু সিংহর ইকরা ব্রিপদী জাতীয় কবিতার উদাহরণ__ 


য়ারি চলের জিনিষ-পত্রর জ্বি-য়োপা দাম, 


আচুল ঠেলায় চলেসে এ যুগ নেয়ইলতাকো নুর্ডেইপার ভোগ 
সময় থাইতে বদল কর, লনা লাগতই নুয়া লাম। 


আরাক উদাহরণ আহান__ 
মাধুকরি বিয়ান ফৌ-অস্মা 
ঘরে ঘরে ঢুল বারেস়্া 
চাকুরীআলায় য়ামক দেনা ইঙ্গিতে ছদ্দা দেহে” 
খপে খপে ধন মাগিয়া জ্বলা থইলা পুলকরিয়া 
উন্নতিরকা নিজর গাঙ। 


আরাক কবিতা আগর কত পারেঙ__ 
আজি এ বিয়ানে বেলীর মিঙাল 
কতিরো পালনে অসে যে তঙাল 
টেডারা লাল'য়া হারৌর পৌরে শাতসে মুঙে 
অতীতর সেচে য়া জর্জাল। 
এখুরুম প্রদীপ সিংহর তিনহান উদাহরণ। পয়লা লঘু ব্রিপদী জাতীয় কবিতার 


বিয়ান ফুবইল বেলী ঙালইল 


বুজে" বুজে' কেটুলী। 
প্রদীপ সিংহর আরাক আকভাত কবিতার পারে কতহান-_ 
ধনই, হমাদের মহাদেব নিককা লামইচিঙে 
না নুকুলের খেলাত উদ্দিন নাতিয়ক চন্দ্রসিঙে 
দ্র মুঙর এইরুকহান 
খানা চন্দ্রর হারৌহান 
দশীগ না নিবে থাইতে “বাবা নিবিল” বুলতই, 
বাছা নারিয়া লারিকটাত ঢাক বারেশয়া থাইতই। 

এপেই আধুনিক কবিতা সম্বন্ধে কিন্তাউ না মাতলু কারণহান ভইলতাই__ আধুনিক 
কবিতার বিষয়বস্তু আলোচনা করে পারিয়ার, কিন্তু গারি সম্বন্ধে আলোচনার ফাম নেই; 
কিয়া বুল্লে, আধুনিক কবিতার কোন নির্দিষ্ট গারি নেই। উহানে এরে আলোচনা এহানাস্ত 
আধুনিক কবি বা কব্তারে খেইকরলু। 

কথা আকচুটি মাতিয়া মোর আলোচনাশো এহানি লমকরানি মনাউরি। কথাহান 
অইলতাই, যেহেতু মোর আতে হাবি কবিতার লেরিক বারো হাবি কবির কবিতার 
উদাহরণ নেই, উহানে আলোচনাশৌ এহানি সম্পূর্ণ নাইতই। এহানাত হয়তঃ অনেক 
কবি গিরিগিথানীয়ে তানুর কবিতার উদাহরণ নাদলু বুলিয়া খানি আহান অসন্তুষ্ট 
অইতে পারে; কিন্তু এহান অনিচ্ছাগতহান। মি কাবপ্রেমী গিরিগিথানীরে হেইচা করুরি, 
তানুরাং যেতা উদাহরণ আছে উতা পত্রিকার মাধামে প্রকাশ করলে আমারতা হোভা 
অইতই। [] 


৬৫ 


মহাভারতর কলঙ্কময় দিন উহান। হাই কলঙ্কময় দিনহান উহান কারণ ও দিন 
উহানাতেই, যেপেই অপরাধীর বিচার চলের, যেপেই প্রজাই ন্যায় বিচারর দাবী 
করতারা, যেপেই রাজাগয় ন্যায়র বিধান দের, উপেইতেই প্রকাশ্য রাজসভারমা, 
রাজ্যহানর হাবি জ্ঞানী, গুণী গিরিগিথানীর মুডে রাজশক্তির মদে মন্ত অয়া গাডুরা 
পোরেই কতগই তানুর বংশর বহক আগর কুতিত ধরিয়া আসুলেছিলা, ফুতিহান আঠুর 
গজে তুলিয়া আত্লপা ইঙ্গিত করেছিলা, বারো রাষ্ট্রহান যে গিরিগিথানীয়ে ধরিয়া 
থছিলা ও গিরিগিথানীয়ে মূর নঙেয়া ইম্পানি অয়া আছিলা। এহানরে কলঙ্কময় দিনহান 
না বুলিয়া আরতা মাতিলতা নেই। আচানক্হান! সমগ্র রাজ সভাহানাত একমাত্র আকগ 
ছাড়া আর আকগয়ৌ প্রতিবাদ করানির সাহস পেয়া নাকরেছিলা। 
ধ্বংসর পুরর্বাভাষ দের। মহাকবি বাসদেবয় ঘটনা এহানর ভিতরে এহানেই স্পষ্ট করে 
দেহরাদেছে, যেতার নীতিবোধ অমাটিক তলেদে লামের, যেতারে তানুর অসৎ কামরকা 
বাধা দেনার মত ক্ষমতা বুজনরাং নেয়র উতার ধ্বংস শবৈ নেই, নিয়াম দিন নেই। 

এপেই আরাক কথা আহান মাতিলহান অইলতই একমাত্র গান্ধারী গিথানকরে 
মহামুনি ব্াসদেবয় ঘটনা এহানাত মুঙে নানেছে। এহান হয়ত ব্যাসদেব গিরকে 
গান্ধারীরে তেইর কথা না থাইতই উহান দেহানির ভ্ালান্ত মুক্তি দেনারকা বা গান্ধারীর 
চরিতহানাত দোষ নেইকরানিরকা করেছেহান পাউরি। কারণ উদ্দিন রাজসভাত বারো 
কনুঙে যে ঘটনাহান অয়া গেলগা উহান বাধা দেনাত গান্ধারীর শক্তি নেয়ছিল। উহানল 
উদিন গান্ধারীরে আমি কনুঙে পেয়া নাদেহিয়ার অথচ তেই কনুঙর বাইরে গেছেগা এমন 
কথাও নাপেয়ার। বরং যেবাকা কথাহান নিয়াম শাক্তি অইল উপেইত তেইর দেহা 
পেয়ার। মাতলে এহান লাল নাইব পাউরি বে বুজন মুনি রাজসভারমা ইম্পানি চাকুরা 
বারো গান্ধারীরে চিনকরিয়া বাকী বেয়াপা কনুঙে থায়া ইম্পানি অয়া হুনিয়াউ না হনানির 
বারো দেহিয়াউ নাদেহানির সটন দিয়া আছিলা। 

এখুরুম সাম করিয়া দিনউহানর ঘটনাহানর আগেকার য়ারি দিক। 

রাজসূয় যন্রমা দুর্যোধনে ভাণ্ডারীগর পদফাম পাছিল; যার ফলে পাণডবরে জন্য 
রাজায় যেতা পল্লেঙ চেইলা উতা দেহিয়া তারতা মিউনাহান জবর অয়া হমেইল। উতার 
গজে লিকলির ঘর উতাত হমেইতে নিকুলতেগা দূর্যোধন লাংলাত পড়েছিল। 
দুর্ঘোধনর মনর যন্ত্রণা এহানাত জগ ঠেলা দেছিলতাই মামাক শকুনিয়ে। শকুনির সঙ্লাল 
দুর্ঘোধনে গিয়া ধূতরাষ্ট্ররাং যুধিষ্ঠির গাছির লগে পাশা খেলানির যুগত করানিরকা 

মাতলগা। ধৃতরাষ্রয দুর্য্যোধনরে খামকরানিরকা খানি চেষ্টা করেছিল কিন্তু মনে অর তার 
খাম করানির চেষ্টা উহান মানুরে দেহবানির খামকরানিহান। কারণ তার পিসেদেই পাশা 
খেলানির ডাঙর ঘর আগ হংকরানিরকা য়াথাং দেছিল। ঘরগ হংকরানির পিসেই 
ধৃতরাষ্ট্রয় বিদুররে যুধিষ্ঠির গাছিরে পাশা খেলানিরকা বার্তন দেনা যানারকা মাতল। 

পাশা খেলানির ফলহান যে হোভা নাইতই উহান বিদুরে পয়লাত্ত হারপাছিল। 
হারপেয়া ধৃতরাষ্ট্ররে মাতেছিল__ 

“নাভিনন্দে নৃপতে! প্রৈষমেতং মৈবং কৃথা কুলনাশান্বিভেমি। 

পুত্রৈভিনৈঃ কলহস্তে ফ্রন্বং স্যাদেতচ্ছকষে দুতকৃতে নরেন্দ্র”? 

মহারাজা, মি গিরকর যাথাং এহানরে সলকরানি নারুরি, এসাদে এহান নাকরেদিক্‌, 
এহানেতে বংশহান নাশ অইতই বুলিয়া মি ডরপাউরি, কারণ পাশা খেলানি এহানে 
গিরকর শৌর ভিতরে খেইনা খেইনি আহান হমেইতই বারো শৈনেয়া কৌলি অইতই। 

বিদুরর যুক্তিপূর্ণ কথা এহান ধূতরাষ্ট্র গিরকে নাহুনল। হাবিতা দৈবর অধীন বুলিয়া 
বিদুররে ত্বরা করে যানারকা য়াথাং দিল। 

এহানাতেই হারপেয়ার ধূতরাষ্ট্র গিরকে পুতকে ঘেতা মনেইল উতা করেদেনাত 
লেপছিল। বিদুরর ডেকি ছানী মানুরে খাসকরলেও উতা দ্টোর গজে ঠেলাহান দিয়া 
করেছিল। কনাকশৌর কথায় বুজনে ইলইলে কিহান আর উহানর দৃষ্টান্ত আহান এহান। 

বিদুরে গিয়া যুধিষ্ঠিররাং ধৃতরাষট্রয় পাশা খেলানিরকা ভাহেছে বুলিয়া মাতলগা 
আরো যুধিষ্ঠির ভেইবুনি বারো দ্রৌপদীরে লগে নিয়া বিদুরর লগে সালইল। যুধিষ্ঠিরে 
অবশ্য পয়লা খানি নাকরা নাকরি করেছিল কিন্তু পিসেদে পাশা খেলাত আহিল। 
যুধিষ্ঠির গাছি হস্তিনাত ফৌঅইলাগা উপেইত দ্রৌপদীরে দেহিয়া কৌরবর মৌরেইর মন 
কিসাদে অছিল উহান ব্যাসদেবয় এসাদে মাতেছে 

“বাজ্ঞসেন্যাঃ পরামৃদ্ধিং দৃষ্টা প্রজুলতামিব। 
সুযাস্তা ধৃতরাষট্রস্য নাতিপ্রমনসোহভব্ম।।” 

নারলা।” 

হস্তিনাত রাতিহান কাটেয়া পিসেকার দিনে বিয়ানে পাশা খেলানিরকা হংকরেছি 
ঘরর উগত পাণুব গেলাগা। শকুনিয়ে যুধিষ্ঠিররে পাশা খেলানিহান অকরানিরকা মাতল 
মাতল যে দুনিয়াহানর হাবিয়ে লৌলামর আশ্রয় কার্যসিদ্ধিরকা নিতারাগা উহানাত 
ব্যতিক্রম নেই। এহান মাতিয়া শকুনিয়ে এমন কথা আহান মাতল যেহান হুনলে যে কোন 
মানু আগয়ৌ পাশা নাখেলেয়া নারলাইছ। শকুনিরে মাতল -_ 

এবং তং মামিহাভ্যেত্ নিকৃতিং যদি মন্যসে। 
দেবনাদিনির্ব্্ধ যদি তে বিদ্যতে ভয়ম।1” 

এবাকা তি পাশা খেলাত আমারাং আয়া এহানরে লৌোলামহান নিংকরর বা 
তোরতা যদি ডরহান হমার উহান অহলে না খেলেয়া যাগা। 

রাজা আগর পক্ষে এসাদে বাকা জারানি হিন। যুরিষ্ঠির বাধা অইল খেলানিত। 

খেলাহান আরম্ত অইল। যুধিষ্ঠিরে আকতা আকতা করে বাজী খনা অকরল, 
শকুনিয়ে জিঙানি অকরল। এহান দেহিয়া কিন্ত বিদুরে জারে নারল। বিদুরে যে কথাহানি 
মাতল উতান্ত স্পষ্ট অর যে তা সেত কথা মাত্তে কিতি-কুরুম নাছে। বিদুরে মাতল, 

“মহারাজ! বিজানীহি যত্তাং বন্ধ্যামি ভারত। 
মুমূর্যোরৌষধমিব ন রোচেতাপি তচ্শ্রতম্।।” 

“হে ভরত বংশর মহারাজা! মি যেহান মাতুরি এহান হুনেদিক। মরানি বিস্তা 
রুচি নেয়ইতই পাউরি।” বুজেইতে বুজেইতে সময় আহানাত দুর্ধ্যোধনরে মারানিরকাউ 
মাতেছিল। 

বিদুরে আরাকৌ যে কথাহানি মাতল উততাই ধৃতরাষ্ট্রর চরিত্র গজেউ মিঙালদের। 
কোন কথা না মাতল উপেইত বিদুরে ধূতরাষ্ট্রর চরিত্রহান দুরাকরে দেনারকা মাতল__ 

“দুর্যোধনো গ্রহতে পাগুবেন পিশ্রীয়সে ত্বং জয়তীতি তচ্চ। 
অতঃ সমুন্মজ্জতি সম্প্রহারো যতো বিনাশঃ সমুপৈতি পুংসাম || 
আকর্ষস্তে স্থে ধনে সুপ্রণীতো হাদি প্রোগো মন্ত্রময়োইয়মাধিঃ। 
যুধিষ্টিরেণ কলহস্তবায়চিজ্তিতোহনভিমতঃ স্ববন্ুনা ৮” 

“দুর্ঘযোধনে বাজী থয়া যুধিষ্ঠিররে জিঙের বুলিয়া মহারাজায় হারৌ অছত, কিন্ত 
এরে পাশা খেলাত্তই লালফাম অর বারো উত্তাত্তই মানুর বিনাশ অর। 

ধনর প্রতি মহারাজার যে আকর্ষণ আছে উহান আমি চিরদিনই হারপাহি; তার 
পিসেদে মহারাজায় যুধিষ্ঠির ধন আহুলদেনারকা আগে গোপনে মন্ত্রণা করিয়া ওঁ 
খৌরাং উহানেই মনে মনে খছি উহান হারপাছিং এবাকা মহারাজার নিজর মানুগ 
যুধিষ্িরর লগে কৌলি অনার উপক্রম অইল, এ সম্বন্ধে আমি আগেও চিন্তা নাকরেছি 
বারো এহানাত আমার মতউ নেই।” 

ধূতরাষ্্রয় যে মনে মনে পাগুবর সম্পত্তির প্রতি লোভ করেছিল উহান বিদুরর 
কথাত্ত স্পষ্ট অয়া নিকুলেছে। 

বিদুরর কথা এতা হুনিয়া দুর্যোধনে বিদুররে যেতা কথা মাতল উতান্ত দুর্যোধনে 
বিদুররে খেরগাছ বনগাছ করিয়া না দেখল উহানর প্রমাণ পেয়ার। দুর্মোধনে এমনকি 
যেপেই মনেইল উপেই বিদুররে যানারকা মাতল। 
দুর্যোধনর এসাদে কথা হুনিয়া দুর্যোধনে বিদুররে বেলানিত্‌ পেয়া প্রস্তুত অছে 
উহান বিদুরে ধৃতরাষ্ররে মাতল। অইতে অইতে যে কথা আহান মাতল উহানর সত্ভতা 
এবাকা পেয়া আছে। বিদুরে মাতল__ 
পলভ্যতে খলু পাগীয়ান নরঃ সুপ্রিয়বাগিহ। 
অপ্রিয়স্য তু পথাস্য বক্তা শ্রোতা চ দু্লভিঃ।|” 
“জগত এহানাত ঠুম কথা মাতেকুরা পাপী মানু নিয়ামপারা কিন্তু অপ্রিয় অথচ 
হোভা করের কথা মাতেক্রা মানুউ কম ছনেকুরাউ কম।” 
চলানি অকরল। যুধিষ্ঠিরে আকতা আকতা করিয়া হারানি অকরল। অইতে অইতে 
ভেইবুনি আকেইগ আকেইগ করে বাজী থয়া নিজে পেয়া যুধিষ্ঠির হারিল। উপেইত 
শকুনিয়ে যুধিষ্ঠিররে ছ্রৌপদীরে বানী থয়া নিজরে মুক্ত করানির সল্লা দিল। উহান হুনিয়া 
যুধিষ্ঠিরে “দ্রৌপদীরে বাজী ধরলু” বুলিয়া মাতল। উহান হুনিয়া সভাহানর যে 
পরিস্থিতিহান আছিল উহান ব্যাসদেব গিরকে এসাদে মাতেছে__ 
“ইত্যেবমুক্তে বচনে ধর্মরাজেন ভারত। 
ধিগ্ধিগিত্যেব বৃদ্ধানাং সভ্যানাং নিঃসৃতা গিরাঃট। 
চুক্ষুভে সা সভা রাজন্‌! রাজ্ঞাং সংজঞ্জিরে শুচঃ। 
ভীম্মুদ্বোণকৃপাদীনাং স্বেদশ্চ সমজায়ত।। 
শিরো গ্রহীত্বা বিদুরো গতসত্তু ইবাভবৎ। 
আস্তে ধ্যায়মধোববক্তো নিশ্খমিব পনগ্।।” 
“যুধিষ্ঠিরে এহান মাতানিয়ে বুজনভ্ত সভ্য উতার থতান্ত “তলহেবঃ “তলছেবঁ 
বুলিল বাক নিকুলিল। 
ও সভা উহানেই চঞ্চল অইল, রাজা উতারাং পুর্নিঙে হিনহান আহিল, ভীম্ম, দ্রোপ, 
কৃপগাছিরতা হিরিঘাম সৌঅনি অকরল'। 
মূরগত আতহান দিয়া বিদুরে মরামানুগর ডেকি থাইল বারো হরপগর ডেকি 
নিংশ্বাহান বেলা বেলা সুরগ নঙেয়া থাইল।” 
এহান অইলতই সভাহানর অবস্থাহান। কিন্তু ধৃতরা্ট্রর মনর অবস্থান কিসাদে 
অছিল উহান চেইক__ 

*ধতরাষস্ত সংহষ্টঃ পর্যপৃচ্ছৎ পুনঃ পুনঃ। 
কিং জিতং কিংজিতমিতি হ্যাকারাং নাভ্যরক্ষত।।৮ 

“কিন্ত ধৃতরষ্টরয় হারৌ অয়া বারে বারে আংকরানিত্‌ লাগিল। -কিতা জিংলাইতী, 
চক্রান্ত ধৃতরাষ্ট্রর প্রচ্ছন্ন সমর্থন হারপেয়ার। 

তবে আমার কলক্কর য়ারিহানতে এববাকাহে আরম্ত অইতই। দুর্ঘোোধনর কথালই 
অকরিক। দুর্যোধনে বিদুররে মাতের__ 

“এহি কষতর্োপদীমানয়ন্ব পরিয়াং ভার্কাং সমতাং পাশুবানাম্‌।। 
সম্মার্জরতাং বেস্ম পরৈতু শীঘ্রং তত্রাস্ত দাসীভিরপূণ্যশীলা|1” 

“হে ক্ষত্তা, বিদুর, এবেদে আয়, তি গিয়া পাণুবর প্রিয়তমা মইলক দ্রৌপদীরে 
এপেই আনগা। ও পাপীনী উগই ঘর এগ হুরতইগ, তারো তেই ত্বরাক' এপই আহক, 
পিসেদে ক্ুঙে অন্য দাসী উতার লগে তিলকগা।” 

খুরতাকগ থকর আগরে এসাদে য়াথাং দেনা এহান কতি তলছে বেভারহান উহান 
মাতানির অপেক্ষা নাকরের। আরাকৌ আচানক কথাহান অইলতাই কোন বুজন আগই 
দুর্ধোধনর কথাত্‌ টু শব্দ আহান নাকরলা। মোরতা আচানক লাগের যে আরতাইতে 
কিন্াউ না মাতিয়াও থাকা, ভীম্ম গিরকে পেয়া দুর্যোধনর এসাদে ব্যবহারর প্রতি কোন 
কথা আহান না মাতল। 
আন্তীর কাণে বেণা বানাহান পারা অইল। অইতে অইতে দুর্যোধনে দূতগরে কনুডেস্ত 
দ্রৌপদীরে আনানিরকা যাথাং দিল। দৃতগয় দ্বৌপদীরে সভাহানাত আনানিরকা গেলগা 
আরো ছৌপদীয়ে তারে প্রশ্ন কতহানর উত্তর রাজসভান্ত আনানিরকা মাতলী। এসাদে 
করিয়া দৃূতগয় আকথুরুম প্রৌপদীরাং 'আহের বারো আবখুরুম রাজসভাত যারগা, 
অইতে অইতে দুঃশাসনরে আনানিরকা য়াথাং দিল। 

ছুঃশাসনে আহিগী রাঙা করিয়া ত্বৌপদী যেপেই গারিগ থক নায়া ফুতি আকহান 
পিদিয়া আছে উহান তালকরে গেলগা; গিয়া কিহান মাতলগা হনিক__ 

“এিহোহি পাঞ্চালি। জিতাসি কৃষে। দুর্যোধনং পশ্য বিমুকতলজ্জা। 

কুরূন্‌ ভজস্বায়ত পদ্মনেত্রে! ধর্েণ লব্ধাসি সভাং পরৈহি।।” 

“হে পাগলি এবেদে, এবেদে আয়, হে কৃষ্ণ! তোরে জিঙেছিগ, লাজহান কাদা 
আগদে থয়া দুর্যোধনরে চা; হে থাম্পালর সাদে গুলডোপা আহিনি! কুরুকুলরে নিংকর, 
তোরে আমি ধর্মলি পাছিগ, সভাহানাত আয়” 

এতাত্ত তলেদে মানুর বেভার আর লামিলতা নেই। তার পিসেদে যেহান অইল 

উহান কোন সভ্য সমাজ আহানাত অনা পারের বুলিয়া ঠাচা নার। কিহান অইল উহান 
ব্যাসদেব গিরগর কলমগন্ত ছনিক_ 

“তি সমুখায় সুপুন্মনাঃ সা বিবরণসামূজ্য মুখং করেণ। 

আর্ত শ্রদু্ধাব যত, স্িয়স্তা বৃদ্ধস্য বাঃ কুরুপুঙ্গবস্য।। 

ততো জবেনাভিসসার রোষাদদু্ শাসনভ্তামতিতজ্জর্মানঃ। 

দীর্ঘেষু নীলে চোর্মিম্মৎসু জগ্রাহ কেশেষু নরেন্দ্রপত্রীম।। 

স তাং সমাকৃষ্য সভাসমীপমানয় কৃষ্ণমতিদীর্ঘকেশীম্‌। 

দুঃশাসনো নাথবতীমনাবচ্চকর্ষ বায়ঃ কদলীমিবার্তাম্‌।” 

“তার পিসেদে জবর হিনপেয়া উঠিয়া মতছে মেইথংহান আতহানল পুছিয়া আকুল 
অয়া__যেপেই গান্ধারী ছাড়া ধৃতরাষ্ট্র মহারাজার অন্য মহারণী আছিলা উপেই ধাপদিয়া 
গেলিগা। (এপেই মনে করিল কথাহান অইলতাই যদিয়ৌ সংস্কৃত শোলকহানে গান্ধারী 
নেই উহান নামাতেছে, ভাষ্যকার গিরিগিথানীয়ে গান্ধারী উপেই নেয়ছিলী বুলিয়া 
মাতেছি, কারণ তানুর মতহান অইলতায় গান্ধারী থাইলে ঘটনা এহান নাইলইছ উনি। 
কিন্তু এহানাত সন্দেহ আছে, কারণ আমি দুর্যযোধনর বেভার দেহিয়া হদেইলাং)। 

উপেইত দুঃশাসনে সৌতয়া গুজুরে গুভুরে ধাপদে ধাপদে গিয়া রাজার গৃহিলীগর 
দীঘল, নীলোবা বারো টৌর ডেকি অছে চুলকাতাত ধরলগা। 

দ্রৌপদীর মাপু উপেই আছিলা, তেবউ অনাথিনীগর সাদে অছিলী; উহানে বৌহানে 
আসুলানি অকরল।” 

মহান কুরুবংশর কনুঙে ও কুরুবংশরেই বহক আগ হৌরিয়লর মুঙে এসাদে 
অত্যাচারিত অইতে কুরুবংশর মহারাণী উতারাংত কোন প্রতিবাদ না নিকুলিল, 
দুঃশাসনরে এহানতে কিতা কররতা বুলিয়া মাতেকুরা আগ নেয়ইলা। যেবাকা উদ্ধত- 
চাকুরা অইতারা উপেইত ফলহান যে বিষময় অর উহানর উদাহরণহান ঘটনা এহান। 

পরমধ্টা ব্যাসদেবয় এপেই না এরেছে। ভীম্মদেবরাংত চিনকরিয়া কুরুকুলহান যে 
নৈতিকতার বারাদে দেউলিয়া অছি উহান সা সা করে দেুবাছে। পিসেকার ঘটনাই 
এহানর প্রমাণ দিতই। 

এসাদে করে দুঃশীসনে দ্রৌপদীরে চুলকাতাত ধরিয়া আসুলে আসুলে সভাহানাত 
নিলগা উপেইত ছ্রৌপদীয়ে মাতৃলী__ 

'ধিগন্ত নষ্টঃ খলু ভারতানাং ধন্সতথা কষাত্রবিদাঞচ বৃততমূ। 
যত্র হ্যাতীতাং কুরুধন্ম্ববেলাং প্রেক্ষত্তি সবের্ব কুরবঃ সভায়াম | 

দোণস্য ভীম্ম চ নাস্তি সত্ব ক্ষতুস্তথৈবাস্য মহাত্মনোহপি। 
রাজ্রস্তথা হীনধর্ুপ্রৎ ন লক্ষয়ন্তে কুরুবৃদ্ধমুখ্যাঃ 1” 

“তিলছেক । ভরতবংশর ধন্মহান মাওয়া হদাছে, ক্ষত্রিয় ধন্মচেল্সামানুর চরিত্রউ নষ্ট 
অ গেছেগা, কারণ সভাহানাত হাবিব কুরুকুলর মুরুসীয়ে কুরুকুলর ধর্মহানর সীমাগ 
লালনি এহান চেয়া আছি।” 

“দ্রোণাচার্যা, ইপুথো ভীম্মা, বিদুর বারো মহারাজা ধূতরাষ্ট্রর ঠই নেই বুলিয়া মনে 
অর। কারণ কৌরবর শিরোমণি বূজন গিরিগিথানীয়ে এরে আতক্লা অধর্্র কাম এহান 
যেন নাহে দেখতারা।” 
বিদুররে দুর্যোধনর পাশা খেলানির আয়োজন করানিত বাধা দিতে দেহিয়ার। খেলার 
হন্বুকে পেয়া বিদুরে ধূতরাষ্্ররে এরে রক্তক্ষয়ী খেলা এহান খামকরানিরকা বারে বারে 
মাতেছিল। এমনকি দরকার অইলে দুর্ধোধনরে মারানিরকাউ মাতেছিল। যেবাকা 
যুধিষ্ঠিরে হৌপদীরে বাজী ধরেছিল উপেই, দু'খয় আকয়া, মরাগর ডেকি পড়িয়া 
আছিল। 

উসাদে অবস্থাত ত্রোপদীরে ঝাকারা আহান দিয়া দু্$শাসনে জবরক ঠেলা আহান 
দিয়া আচ্ছুলে আহেয়া মাতল--“দাসী জেলাগ”। 
কথা উহান নিয়াম সলকরল।” 

এতাহাবি অয়া যানার পিসেদে ভীম্মাদেবয় হাতের সেচরণ দিয়া হৌপদীর প্রশ্নর 
উত্তরে কিহান মাতল উহান চেইক্‌__ 

“যেগরতা যেতার গজে মালিকানা নেই উগই উবার উহান বাজী থন। নুবারের, 
কিন্ত হেয়কগরতা মইলকগর গজে মালিকানা থার উহানে মি তোর প্রশ্ন এহানর উত্তর 
দেনা নারুরি। উতা বুলতে যুধিষ্ঠিরে পাশা খেলল এহানরে লৌলামল খেলাহান অইল 
বুলিয়া নিঙ নাকরের, উহানে মি তোর প্রশ্ন এহানর উত্তরহান দেনা নারুরি।” 

উপেইত ভ্রৌপদীয়ে মাতলী, “পাশা খেলানিত হেইনা হোভানেই মানু উতাই 
যুধিষ্ঠির মহারাজারে ডাহেছিলা আরো মহারাজায় খেলানি নামনাছিল, কিন্তু কিসাদে 

করিয়া খেলানিরকা উক্কেইলাতা? মহারাজায় পয়লা লৌলামর খেলা এহান 
হারনাপাছিল, কিন্তু পিছেদে হারপাছিল। উহানে মাতেদিক্‌ “মোরে জিঙানি অছে 
কিনা? 

এসাদে দ্রৌপদীয়ে মাতিরী উপেইত দু্শশাসনে হোভানেই ওয়াহি বচন মাতানি 
অকরল। ছৌপদীর অবস্থা এহান দেহিয়া ভীমরতা সহ্য নাইল। যুধিষ্ঠিররে মাতল, 
“তোর সালে দ্রৌপদীরতা এসাদে দুঃখ সহা করানি অইলতা, উহানে মি তোর আত 
দ্বিযহানি পুড়ে দিংকরে। সহদেব! ত্বরা করে ভ্বি আনগা।” অর্জনে উপেইত বুঝেয়া 
ভীমরে তেমজেইল। 

কৌরবকুলর এরে আধারর মাঝে একমাত্র খুলা-কৌরব বিকণণই লেমগর সাদে 
পোহর অছিল। কৌরব সভার এ অবস্থা অহান দেহিয়া তা মাতল-_ 

“হে গিরিগিথানি! দ্রৌপদী গিথানকে যেহান প্রশ্ন করিরী উহানর স্পষ্ট উত্তর দিয়া 
দেই। কিয়াই বা কুরুবংশর বুজন অছি ভীম, ধৃতরাষ্ট্, বিদুর বারো আচার্য দ্রোণ, কৃপয় 
কোন কথা না মাতরাইতা? কল্যাণী ছ্রৌপদীয়ে বারে বারে যে কথাহান মাতিরী উহানর 
উত্তর দেই” 

সভাহানর কোন আগই কোন কথা আহান না মাত্রার উহান দেহিয়া বিক্রয় 
আতহানল আতহান মুজুরিয়া ডিগল নিংশ্বা করিয়া মাতল-_ “হে রাজাগিরি আছি! 
কৌরবহাবি। গিরিগিথানীয়ে দ্রৌপদীর কথা এহানির উত্তর দিক বা নাদিক__মি এ 
বিষয়ে যেহান ন্যায়সঙ্গত মনে করুরি উহান মাতুরি। অরিঙ সাতাল, মদ পিনা, লিকল- 
পাশা খেলানি,বারো বেয়াপারাং আসক্তি এতারে মুনিঝষিয়ে রাজার ব্যসন বা নেশা 
বুলিয়া মাত্তারা। মুনিয়ে এসাদে নেশাত পড়িয়া নাগই কাম করতারা। উহানেতে যুধিষ্ঠিরে 
এরে লৌলামকারী এতার ডাহানিত আয়া পাশা খেলাত ম্ত অয়াই ত্রৌপদীরে বাজী 
ধরেছিল। বারো যুধিষ্ঠির নিজে হারিয়া হদেয়া দৌপদীরে বাজীত থছিলগ। বারো 
শকুনিয়ে দ্রৌপদীরে বাজী থনারকা যুধিষ্ঠিররে সন্লা দেছিল। এতাহাবি বিবেচনা করিয়া 
নি নিংকরুরি হৌপদীরে দুর্যোধনে না জিডেছে।” 

বিকর্ণর কথা এহানিয়ে সভাহানাত হুলুস্কুল আহান অনা অকরল। কতগয় শকুনির 
নিন্দা করানি অকরলা, কতগয় বিকর্ণরে সলকরানি অকরলা। 

তার পিসেদে মানু খানি ইম্পানি অইলা উপেইত কর্ণয় সৌঅয়া তার পাম্পল উগি 
মূজুরিয়া যে কথাহানি মাতল উহানিয়ে কর্ণর চরিত্র আতলপা বারা উহান সা সা করিয়া 
নিকালাদের। কর্ণ় বিকর্ণরে ডাহিয়া মাতল-_ “বিকর্ণ এগরাং নানা উপসর্গয় দেহা 
দেছেহা, দারৌত্ত লাগের দ্রিগই যেসাদে দারৌরেই লাগার, উসাদে এরে উপসর্গ এতায় 
বিকর্ণরে নাশ করতইগ।” 


“দ্বপদীয়ে বারে বারে মানতে সভার মানু এতায় কোন কথা না মাত্তারা, কারণ 
তানু হারপাছি ভ্বৌপদীরে ধর্্লই জিডেছিগ। তি কালিকার শোগ অয়া বুজনগর ডেকিতে 
কিরা টটরারতা? তি কিসাদে ফ্ৌপদীরে না জিডেছি বলিয়া মাতরতা? যুধিষ্ঠিরে তার 
হাবিতা বাজী ধরেছিলগ, হাবিতার মাঝে দ্রৌপদীয়ৌ আছে উহান হার নাপার__তি 

এতা মাতিয়া কর্ণয প্রকাশ্য সভাত যে কথাহানি মাতল উহান হুনিয়া সন্দয় অর সভা 
এহান রাজসভাহান না মাতলর ফামহান। কর্ণয় মাতল-_ 


“একো ভর্তা স্রিয়া বেদৈবিহিতঃ কুরুনন্দন। 
ইযস্তরনেক বশগা বন্ধকীর্তি বিনিশ্চিতা।। 
অস্যাঃ সভামানয়নং ন চিত্রমিতি মে মতিঃ। 
একাম্বর ধরত্বং বাসাথাবাপি বিবন্ত্তা।। 
“বেয়াপারতা আকগ মাপুগ থানা এহান বেদে আছে, কিন্তু দ্রৌপদীরতা নিয়ামপারা 
মাপু আছি, হাক্তে তেইরে বেশ্যাগ বুলিয়াই ধরানি য়াকরের।”» 
“িহানেতে তেই ফুতি আকহানলই থাক বা সুপ ফুতি-ফালি নেয়া বিবস্থা অয়াউ 
তার পিছেদে দুর্যোধনে নামাতেছে কথাহান মাতল-_“দঃশাসন! এরে পত্তিতগ 
মালছে বিকর্ণ এগ কালিকার শৌগ। তি পাণুব বারো ভ্রৌপদীর ফুতি আসুলদে।” 
দুঃশাসনে উহান হুনানি ফাতনেই ছৌপদীর ফুতিহানাত ধরিয়া আসুলানি অকরল। 
উপেইত ভীমে আর জারে নারিয়া লৌদিয়া সভাহানাত সেত্য করিয়া মাতল-_“মি যদি 
মুদ্ধরমা এরে পাপাঝা, বুদ্ধিশান্তি ভরতকুলর কুলকলঙ্ক দুঃশাসন এগর বুকগ ফারিয়া 
রকত না পিউরি, উহান অইলে মোরতা যেন মোর বপাবপির গতি নার।” 
ভীমর সেত্হান ছনিয়া সভাত বহেছিলা হাবিয়ে ধৃতরা্টররে নিন্দা করানি অকরলা। 
উপেইত বারো বিদুরে বহেছিলা রাজাগিরি উতারে বিকর্ণর সাদে উত্তর দেনারকা 
মাতল। কর্ণয় উপেইত দুঃশাসনরে য়াথাং দিল-_-“দুঃশাসন, দাসীগ ভ্রৌপদীরে ঘরে নিয়া 
যাগা।” দুঃশাসনে উপেইত দ্রৌপদীরে কমুঙে নিয়া যানারকা আসুলানি অকরল। 
দ্বোপদীয়ে মাতলী যে, যেগরে হ্থয়ন্বরসভা ছাড়া আর কুম্পেইতউ নাদেহেছি, যেগরে 
বোহানে, এমনকি বেলির মিঙালহানে পেয়া দেহানি নারেছে উগরে রাজসভারমা 
হাবিহানে দেখতারা! অইতে অইতে মাতলী-_ 


“মৃষ্যকতি কুরুবশ্চেমে মন্যে কালস্য পর্যায়ম্‌। 
মুযাং দুহিতরধৈব ব্রিশ্যমানামর্হতীম্‌।। 
কিংস্ততঃ কৃপণৎ ভুয়ো যদহং স্ত্রী সতী শুভা। 
সভামধ্যং বিগাহেহদা কক নু ধর্ম মহীক্ষিতাম।” 

“মি কারতা বহকগ, কারতা নিঙলগ থকউরী বারো মোরতা এসাদে হিনপানার 
গিরিগিথানীয়ে উহান জারিয়া আছি-_ এহান কালর পরিবর্তনহান পাউরি।”” 

“এহানাত্ত আর হিনর য়ারি কিহান অনা পারেরতা যে মি শুভলক্ষণা সতীগ অয়া 
আজি সভাহানর ভিতরে আছুতা। রাজাহাবিরতা ধর্ম কুরাং গেলগাতা?” 
ঘটনাই। দ্রৌপদীয়ে বারো মাতলী, “হে রাজাগিরিগিথানী বারো কৌরব! মাতেদেই__ 
মোর জিঙেছি, না নাজিডেছি__মি উসাদে উত্তর দিতউ বারো কাম করতউ।” 

উপেই ভীম্মদেবই কথা আহান-দুহান হুুমে কথা মাতেছে। গিরকে মাতল__ 

“বিলবাংশ্চ বথা ধন্ম্ধ লোকে পশ্যতি পুরুষ। 
স ধর্ম ধন্মমবেলায়াং ভবত্যভিহতঃ পরঃ।। 
নৃনমন্ত কুলস্যাস্য ভবিতা ন চিরদিন। 

তথাহি কুরবঃ সবের্ব লোভমোহপরায়ণা।|” 

পজিগৎ এহানাত পাঙ্কালপা মানুরে যেহানরে ধর্ম বুলতারা, ধর্ম্মর বিচারর সময়ত 
উহানেই ধর্মহান অর। বারো সল উত্ায় যেতো মান্তারা উতায় বাধা পার।” 

“এরে বংশ এহান ধ্বংস অনার নিয়াম দিন নেই, কারণ কুরুবংশ এহানর হাবি 
লোভ বারো মোহর বশ অয়া হদাছি।” 

দুর্যোধনরে যে বাকী রাজা উতায় কতিহান ডরপেইলা উহান ব্যাসদেব গিরকে 
এসাদে মাতেছে__ 

“তথাতু কৃষ্ঞাং বহুশস্তদৈবং রোরায়মাণাং কুররীমিবার্তাম্‌। 
নোচুর্বচঃ সবরর্থবাপ্যসাধু মহীক্ষিতো ধার্তরাষটরস্য ভীতাঃ।। 

“উপেই দ্রৌপদীয়ে নিয়াম হিনপেয়া 'কুররী” পাহিয়া জেলাগর ডেকি বারে বারে 
কাদিয়া মাতানিত লাগলী __তেবউ রাজা হাবিয়ে দুর্যযোধনর ডরে হোভা ৰা শান্তি কোন 
কথাই নামাতলা ।” 

পারেঙ দুহানর ভিতরে মহর্ষি বেদব্যাস গিরকে কৌরবকুলর গিরিগিথানীর নৈতিক 
সাহসর অভাবহান পুরাপুরি দুবা করে দেহাদেছে। 

উপেইত দুর্মোধনে দ্বৌপদীরে ডাহিয়া তেইর কথাহানর উত্তরহান পঞ্চপাণ্ডবর যে 
কোন আগয় দেনারকা মাতল। 

যুধিষ্ঠিরে য়াথাং দেকমি ধৃতরাষ্ট্র জিপৃত হাবিগিরে কানাহা আকেইহানাত যমদুরারে 
'দিয়া পেঠাদিঙ করে?” 
ভীন্ম, দ্বোণ বারো বিদুরে ভীমরে খামকরলা। 

এখুরুম বর্ণয় মাতল, “যাজ্ঞসেনি! এবাকা তি বনমুঙে গিয়া রাজার পরিবারবর্গরে 
সেবা করগা। মি শান্্রয় মাতের কাম উহান করানিরকাই তোরে যাথাং দেউরি। তোর 
মাপু এবাকা ধূতরাষ্ট্রর জিপৃত, পাণুবর জিপৃত নাগয়। তি এবাকা অন্য মাপুরে বরা, 
কারণ হুর পাণ্ডব এতারেল আর কিতা করতে?” যুধিষ্ঠিররে মাতের, “তোরতা আর 
জরম অনা বা পৌরুষর কিতা প্রয়োজন, যেহেতু তি দ্রৌপদীরে পাশা খেলাত বাজী 
ধরেছিলে” 

কর্ণর কথা এহানাত বারো ভীমে উঠিয়া মাতল__ 

“নাহং কুপ্যে সৃতপুত্রসা রাজন্‌। সত্যং দাসধন্থ প্রদিষ্টং।” 

“মহারাজা! মি কর্ণর গজে না সৌঅছু কারণ কর্ণ এগয় দাসধর্্ম এহানরেই 
সেত্যহান বুলিয়া হারপাছে।” 

এহানর পিসেদে দুর্যোধনে যেহান করল উহান কোন সভ্য মানু আগয় করতারাহান 
নাগয়। প্রকাশ্য রাজসভা--যেহানাত তার বাপক, বপাক, খুরতাব, শিক্ষাগ্ডরু বারো 
অন্যান্য ডাঙর ডাঙর রাজা আছি উপেইত যে ব্যবহার করল উহানে দুর্যোধনর 
চরিত্রহানর একেবারে হোভানেই বারা উহান পষ্ট করে দেস্বাদিল। 

ভীমে কারে এসাদে মাতল উপেইত যুধিষ্ঠিরে ইম্পানি অয়া ওরাস্থা মানুগর ডেকি 
আছিল। উহান দেহিয়া দুর্ঘোধনে ঘৃধিষ্ঠিররে মাতল“হে রাজাগিরি, তোর হাবি ভেইবুনি 
তোর অস্বীনরতা; তারো তি মাতেদে দ্রৌপদীরে পাশা খেলাত জিঙানিহান অইল না 
নাইল।” উ্তা বুলিয়া বাঙ্গুরিবারার উরৎগন্ত ফুতিহান সেচেয়া দ্রৌপদীর উবেদে আহে 
আহে টেইল। বারো কর্ণর উবেদে আরাক আকখুরুম চেয়া তার বাঙ্গুরিবারার উরৎ উগ 
দ্বৌপদীরে দেহবেইল। 

দুর্যোধনর এরে পাশবিক আচরণে ভীমর পুন্িঙহানাত জিগ গমগম লাগাদিল। 
রাঙা অছে আহিগী ডাঙর করিয়া বহেছিলা রাজা উতারে হুনুরা হুনুরা দুর্যোধনরে চেয়া 
মাতল-_দুর্যোধন! মি মুঙে অইতই মহাযুদ্ধ এহানাত তোর বাঙ্গুরিবারার উরৎ উগ 
যদি না ভাগেদেউরি, উহান অইলে মোর গতি নেয়ক।” 

অবস্থাহান নিয়াম শাক্তি অযারগাহান দেহিয়া বিদুরে বারো দুর্ঘোধনগাছিরে বুঝেরা 
মাতল, ''তোমারতা নিয়াম হোভানেই সময় মুঙ্েদে আহের, তুমি বেয়াপা আগরে 
সভাহানাত আনিয়া কৌলিখান্না কররায় _- তোমার হাবিতা কল্যাণ মাওয়া দিয়া 
যারগা।” 


উপেই বারো দুর্যোধনে দ্রৌপদীরে ডাহিয়া মাতের--* ভ্বৌপদী! যদি ভীম, অর্জন, 
নকুল, সহদেবগাছিয়ে মাত্তরা যে যুধিষ্ঠির তোর মাপুগ নাগয়, উহান অইলে তি দাসীগ 
অনাত্ত মুক্ত অইতেয়।” 

“কৌরব হাবিয়ে হুনিয়া থই»” উপেই অঙ্ুনে মাতল, “যুধিষ্ঠির আগে আমার 
মাপুগ আছিল, কিন্তু নিজে আগে হারিয়া কিতার মাপুগ অনা পারেরতা?” 

অঙ্জুনর কথা এহানে খুব সম্ভব ধৃতরাষ্ট্গাছির পুনিঙে খানি ডর আহান বরাদিল 
পাউরি। কারণ, তার পিসেই গান্ধারীরে আমি দেহিয়ার। গান্ধারীয়ে দুরলক্ষণ দেহিয়া 
বিদুররে লগে নিয়া ধৃতরাষ্ট্ররে বুঝছে। ধূতরাষ্ট্র গিরকর হঠাৎ মানসিক পরিবর্তন যেসাদে 
ব্াসদেব বিরকে ইকরেছে উহান পাকরলে সা সা করে ধৃতরাষ্ট্রর চরিব্রহান ধরা পড়ের। 
ধৃতরাষট্য় দুর্যোধনরে গুজুরিল স্‌ দিয়া মাতের-_“দুরব্ধি দুর্য্যোধন। তি সভাহানর 
মাঝে পাগুবর ধন্ম্ত্ী ছ্রৌপদীর লগে টটরারতা? কিয়া জ্ঞানহান নেইতা?” 

তার পিসেদে দ্রৌপদী বারো পঞ্চ-পাগুবরে ধূতরাষ্টরয় তানুর রাজ্যত আলথক অয়া 
যানার য়াথাং দিল। কিন্তু উহানে লম নাইল, ধূতরাষ্্রগিরকে বারো যুধিষ্ঠিররে ডাহুবেয়া 
পাশা খেলোরেয়া বনবাসে দিয়া পেঠাইল। অবশা উতা অন্য কোন সময় আহানাত 
আলোচনা করতাঙায়। 

ঘটনা এহানর ভিতরেদে মহামুনি ব্যাসদেব গিরকে কৌরব বংশত যে অধ্চগতন 
আহান হাতে হাতে দিয়া আহের উহানর পুর্র্বাভাষ দেছে বুলিয়া নিংকরুরি। 
মহাপরাক্রমী ভরতর বংশত দীর্ঘদিন রাজফাম ভোগ করিয়া থানায় অবক্ষয় আহান যে 
হাতে হাতে হমেয়া আহেছে উহান দেস্ুবাছে। রাজফাম ভোগ করিয়া থাইতে থাইতে 
শাসনর কাম চলানির গুরুত্ব নাদিয়া অন্য বসনে মগ্ন অয়া হাতে হাতে তলেদে লামিল 
পথগ ধরেছিলা উহান ঘটনা এহানর ভিতরেদে ব্যাসদেব গিরকে দেহুরাছে। 

দুর্যোধনে যে পয়লাত্তুই (৩৮0 0009111811079] ৪011)0115) অনধিকার ক্ষমতার 
প্রয়োগ করানি অকরেছিল উহান জামি আগেন্ত দেহিয়ার, কারণ যুবরাজগ নাথাইতেই 
উবাকা ভীম্মদেব, ধৃতরাষ্ট্র বা বিদুর কোন আকৃগই কোন কথা না মাতেছিলা। দুর্ধোধনর 
অনধিকার ক্ষমতার প্রয়োগে কারউ বাধা দেনার ক্ষমতা নেয়ছিল। ধতরাষ্্র গিরকর 
প্রচ্ছন্ন সমর্থন পেয়া পেয়া দুর্ধোধন এসাদে অবস্থাত ফেঅছিলগা যেপেইন্ত তারে 
আলকরানি অসম্ভব অছিল। এহানর ফলহান যে কিহান অরগা উহান ব্যাসদেব গিরকে 
ঘটনা এহানর ভিতরেদে দেস্থবা দেছে। 
অভাব এহান। প্রকাশ্য রাজসভারমা দুঃশাসনে ঘ্বৌপদীরে চুলে ধরিয়া আসুলে আসুলে 


৪৭. 


ইঙ্গিত করতে বিদুর ছাড়া কোন বুজন আগয় টু শব্দ না করলা। “তোমার কাম এহান 
নাছেক, থক নেই” বুলিয়া বিদুর ছাড়া অন্য মাতেকুরা মানু আগ না নিকুললা। 
ছাড়া আর বুজনর থতান্ত প্রতিবাদর কথা চুটি আগ না নিকুলিল। ভীম্ম, দোণ, 
কৃপাচার্ষগাছিয়ে কোন কথা আহান মাতানি নারলা। হোভানেই কামে কনাকরে না 
খামকরলে ফলহান যে বিষময় অর এহানর সা সা উদাহরণহান এরে ঘটনা এহান। 

ঘটনা এহানাত্ত মনে অর ভীঘ্মাদেবর কোন প্রভাব-প্রতিপত্তি ধৃতরাষ্টর বা দুর্ঘোধনর 
গজে নেয়ছিল। পাশা খেলানির সময়ত ধূৃতরাষ্টীয় ভীম্মদেবরাং কোন পরামর্শ নালছে বা 
লইল প্রয়োজনবোধ নাকরেছে। 

হন্দা দুগর চরিত্র ঘটনা এহানাত পোহর অয়া ফুটিয়া উঠেছে-_উগ্ণি অইলাতায় 
বিদুর বারো বিকর্ণ। পৃথিবী এহান যে এবাকাউ জিংতা আয়া থানার ফাসহান অছে উহান 
বিদুর বারো বিকর্ণর সাদে মানুর সালে অছেতা। [7] 


৪৮ 


অহিংস গণ-আন্দোলনর নায়ক 
শরীশ্রীগৌরাঙ্গ মহাপ্রভু 


শরী্বীগোরাঙ্গ মহাপ্রভুরে অহিংস গণ-আন্দোলনর নায়কগ” মাতলু বুলিয়া হয়তঃ 
ভক্ত গিরিগিথানীয়ে নিরাল ঠিপ করতে পারে বারো মহাপ্রভুরে রাজনীতিত লামেইলু 
বুলিয়া মাত্তে পারে। মোর উদ্দেশ্যহান অবশাই উহান নাগই, মোর উদ্দেশ্যহান মহাপ্রভুর 
জীবনর ঘটনা উহানরে আরাক দৃষ্টি আহানল" চানা উহান। 
ধরিয়ার উহান অইলে মহাপ্রভুরে যেহান করেছিল উহানরে আন্দোলনহান বুলতে বারো 
মহাপ্রভুরে আন্দোলনর নায়কগ” বুলিয়া মান্তে কোন অসুবিধা নেই। মান্তে গেলেগা 
অহিংস গণ-আন্দোলনর পথগ' মহাপ্রভুরে অনেক আগেই দেহবেশযা গেছেগা। 
আধুনিককালে আমি মহাত্মা গান্ধীরে অহিংস আন্দোলনর প্রবর্তকগ' বুলিয়া মাতিয়ার। 
কিন্তু ও মহাত্মা গান্ধীয়ে এসস্বন্ধে কিহান মাতেছে উহান প্রসিদ্ধ এরতিহাসিক ডঃ রমেশ 
চন্্র মজুমদারে তার “আশোক বিকাশ ভট্টাচার্য স্মৃতি বন্তৃতা”র “মধ্যযুগে হিন্দু সভ্যতা 
ও সাক্কৃতি” নাঙর বন্তৃতা উহানাত মাতেছে.__“মহাত্মা গান্ধী যখন আইন-অমান্য 
আন্দোলন আরস্ত করেন তখন একদল বাঙ্গালী বিপ্লবী ইহা নিষ্ঘল মনে করিয়া যোগদান 
করিতে অসম্মত হইলে গান্ীজী এই দৃষটান্তটি উল্লেখ করিয়া বলিয়াছিলেন যে__বাঙ্গালী 
চৈতনাই আইন-অমন্য আন্দোলনের প্রবর্তক ।” 

আমি যদি চেঁয়ার উহান অইলে দেখতাঙাই মহাপ্রভুর আন্দোলন বারো মহায্মা 
গান্ধীর আন্দোলনর মাঝে গুণগত প্রভেদ নেই, যদিয়ৌ পরিমাণগত প্রভেদ আছে__ 
যেহানরে ইংরেজীত 731007৩106 00 1) 100, 7001. 08160 বুলিয়া মাতিয়ার। 
মহাপ্রভুর আন্দোলনহান নবন্ধীপে ীমাবদ্ধ অছিল, মহাত্মা গান্ধীর আন্দোলনহান সারা 
ভারতবর্যহান জুড়িয়া অছিল-_প্রভেদহান ইমে এহানাত। মহাপ্রভুরে তৎকালীন 
বাধ্য করেছিল। 

আমার ভক্তমণ্ডলীয়ে যেহানরে পুষ্টরে দমন বুলতারা ও ঘটনা উহানরেই মি 
মহাপ্রভুর অহিংস গণ-আন্দোলনহান বুলিয়া মাতুরিতা। কিয়া 'আন্দোলনহান' বুলিয়া 
মাতুরি উহান মহাপ্রভুর কার্ব্াবলীয়ে মাতুই। যে ঘটনাহান মাতুরি উহান অইলতাই 
নবন্বীপর তৎকালীন মসলমান শাসক টাদকাজীর লগে মহাপ্রভুর সংঘাত উহান, 
যেহানাত মহাপ্রভু বিজয়ী অছিল। 


৪৯ 


ঘটনাহান্দুনাতা কারি না লা মীরিলদনীন পুমিঙর 
ডাঙর ফাম আহান হাবদিয়া আছিল।* মহা! টি যি 
নাগই, মহাপ্রভুর ভি বলির স্বভাবতই তার উবেদে 
আসুলেছিলহান। উচ গারিগর মাপুগ' মহাপ্রভুর সাদহান যেসাদে হোভা, উসাদেই 
১ হোজা ভারংআটরণ;নিয়াম বিনীন্াটাউসানিসাতিতীরউ পুরী নহীপ্রডুর অগাধ 
চি পানতিতযর ন্্রিচয় উতিম্যোবহীপরপগিয়িগিথালীতিযপলারী হুদা্ছি। খৈ ঘটলাহানর 
চতালালে ।নরহীপরাসীয়ে; এদপরিচক্র গাছিলা ঘটপাউদ্থান শাইলতাই। দিষ্িারীঃবাশ্মিরী 
পণ্ডিত কেশব কাশ্মিরীরসাচনীয়ংপরাজয়মহপ্রিভূর আহত ্উহানেত্তে বিদগ্ধ পশ্তিত 


॥জাগানক পরিবর্তন আনান অইল রুমে! ্ারিগ বিল এমনকিয্যোকরণততামকরত 
5 আহেছিদছাতর অভনল ব্াকরণীর, সূত্র শ্ীৃষ্রকথাআতানি 
না অই 


অত্যাচার পথগ এরাদেওয়ে”্রা হোভা পথে আনেছিল 


45৫০ 


গজর শ্রতী হাবি 'মাতানির কারণহান অইলতাই জনগণব নায়ক আকদিনে 
+- নীইতারা। হাতে হাতে জ্রাতসারেউ বা অজ্ঞাতসারেউ অক নায়কগর ভাবমূর্তি আগ 
- জনগণর আহিত হয়া আহের | ঈহপরভুরেউ তার কামর, মাধান হাতে হাতে তার 


কাপক কিউ যোগাড় করলা খর নিভেউ হাজির খানার খববসথা নেন অকরলী। 


৪১ 


এসাদে করিয়া সেন্কাহান অইং-নাইং বুলতেই সমগ্র নবদ্ধীপহান বর্তিয়ে বর্তিয়ে 
বুজিল, বর্তির মিঙালে পথঘাট ইঙাল ডালইল, হাবিয়ে হারৌরে পাহিলা। যেতা মহাপ্রভুর 
তুল' কীর্তনে যানারকা আহেছিলা উতাই মহাপ্রভুর উঠানহান চন্ম বুজিয়া মানু না ধরল 
পারা। হাবিয়ে তানুর ডেউটি উতা লাগেইলা। 

এবেদে মহাপ্রভুবে তার কীর্তনর ফুতিফালি পিদিয়া ও বিশাল মানুর সুমুক্রহানাত 
গিয়া উবাইল্গা, লগে লগে হাবিয়ে হরিধ্বনি লৌদিরা হাক-মাটি নিকরুরেইলা। 
মহাপ্রভুরে তিলছিলা গিরিগিথানীরে চারি দলে মেতাত্তরে তিন দলে) খেইকরল'। পইলা 
দলহানর মাপুগ অইলতাই শ্রীতদ্বৈত, ২য় দলহানর মাপুগ শ্রীহরিদাস, ৩য় দলহানর 
মাপুগ শ্রীবাস বারো ৪র্থ দলহানর মাপুগ অইলতাই স্বয়ং মহাপ্রভু বারো লগে থাইলাতাই 
শরীনিত্যানন্দ প্রভু বারো গদাধর। এখুরুমতে এরে চারি দলে চারিয়বারাদেত্ত ীর্তন করে” 
করে" মসলমান শাসক টাদকাজীর ঘরগর উবেদে সালইলা। ঢাক কীর্তনর রৌরে, 
হরিধ্বনিয়ে চারিয়বারা তপ্ধকার করানি অকরল। নবদ্বীপর মানুরে আচানক অস্যা 
কীর্তন এহান চানা অকরলা। হাতে হাতে কীর্তনর দলহানিয়ে কাজীর ঘরগ পানা বিস্তা 
অইলা। 

এবেণে কিন্তু কাজীয়ে মহাপ্রভুরে যে এসাদে ডাঙর কাম আহান করেছে উহান হার 
নাপাছে। তা উদিন সেন্ধারমা ইমে ঘরে আছে। হঠাৎ এসাদে ডাঙর শব্দহান হুনিয়া তবু 
লাককরে নারিয়া তার কটোরাল উতারে দিয়া পেঠেইল” কিহান অছেহান হারগে”্যা 
আহানিরকা। বারো যদি কীর্তন অর উহান অইলে হাবির জাত মারে দিতই বুলিয়া 
মাতানিরকা মাতৃল। 
পলানিরকা করলা; কুরাংতে পলেইতা? __ যেবেদে চেইতারা উবেদে দেখতারা মানুর 
সুমুদ্ধ! তানুউ কীর্তনর মানু উতার লগে তিল” পড়লাগা। এসাদে করে" যত মানু 
কাজীয়ে দিয়া পেঠার উতা আর আলথক অস্রা নাহিতারা, অথচ কীর্তনর রৌহান আরো 
জবর অয্যা কাদা'য়া আহের উহান দেহিয়া কাজীয়ে ডর উহানে পইলা উহান পলানি 
মনাছিল, কিন্তু দেখল পলানির পথ নেই __ চারিয়বারা কীর্ত্নর মানুবে বেড়িয়া থছি। 
উপায় নাপেশ্মা ঘরর কোঠা আগত লুকেয়া থাইলগা। 

অইতে অইতে মহাপ্রভু কাজীর ঘরগত আয়া যৌরইলহা। কীর্তন বারো নাছানিহান 
খামরিয়া ঠাদকাজীরে ঘরে ভিতরেস্ত ডাহিয়া আনানিরকা মানু দিয়া পেঠেইল। নিজর 
ঘরেই অপরাধীগর সাদে টাদকাজী আয়া মহাপ্রভুর সুঙে বহিলা। মহাপ্রভুরে পইলাই 
কীর্তন বন্ধ করানির আদেশ দেনার কারণহান আংকরল। টাদকাজীয়ে উপেই যে 
কারণহান দেসুরেইল উহানর অস্ত আজি পেয়াউ নাছে বরং আমার সমাজে উহান 
নিয়াম অ'য়া আছে। কাজীয়ে মাতেছিল, “হে গৌরহরি। তি মোর গাঙর ভাগিনাকগ”, 

তোরে লুকে যা মাতানির কারণ নেই। তি যেবাকা কীর্তন অকরলে উপেই পয়লা মোর 
মসলমান এতাই এহানরে খামকরানিরকা মাতেছিলা, তেবউ মি কাণ নাদেছিলু। কিন্তু 
পিছেদে তোমার হিন্দু মানুরেই আয়া মোরাং নালিশ দিলাহা-__তি হিন্দু ধর্মহানরে 
মাংকরাত লেপছত উনি।” তানুর অভিযোগ চৈতন্য চরিতামূতে এসাদে আছে __ 
হেনকালে পাষন্তী হিন্দু পাচ সাত আইল।। 
আসি কহে হিন্দুর ধর্ন্ম ভাঙ্গিল নিমাঞ্ডি। 
যে কীর্তন প্রবর্তাইল কু শুনি নাই।। 
মঙ্গলচণ্ডী, বিষহরি করি জাগরণ 
তাতে নৃত্য-গীত-বাদ্য যোগ্য আচরণ।। 
পুর্ব ভাল ছিল এই নিমাই পণ্ডিত। 
গয়া হৈতে আসিয়া চালায় বিপরীত 
নিমাগ্রিঃ নাম ছাড়ি এবে বোলয় গৌরহরি। 
হিন্দুর ধর্ম নষ্ট কৈল পাষণ্ডী সথগরি।। 
চেইক, ওরে নিজে হিন্দু ধন্মর মানুরে গিয়া নিজর মানু আগর বিরুদ্ধে কর্তৃপক্ষরাং 
গিয়া নালিশ দিলাগাতা, যার ফলে অন্যায় আদেশহান নিকুলেছিল। আমারাং এহান 
এবাকউ ঘটের। 
তার পিছেদে মহাপ্রভুরে কাজীরে মাতৃল-_“তোরাং মোর দাবী আহান আছে, 
উহান অইলতাই তি আর কীর্তনে বাধা দিয়া নারতেই।”' কাজীয়ে উপেই জুহান 
কামাড়ে য়া মাতেছিল, “ছচ্দা মি নাগই, মোর বংশত্তট কোনগই যাতে কীর্তনে বাধা 
নাদতারা উহান মি মাতুরি |” 
কাজীয়ে উহান মাতানিয়ে মহাপ্রভু উপেইত্ত উঠিয়া বরো' কীর্তন করে' করে" 
আলথক অনা অকরল। কাজীয়ো মহাপ্রভুর লগে নাছে' নাছে' সালইল। মহাপ্রভুরে 
পিছেদে কাজীরে ঘরে আলথক দিয়া পেঠেইল। জনগণর আন্দোলনহান যেহান 
মহাপ্রভুরে অকরেছিল উহানর সফল পরিসমাপ্তি অইল। 
অন্যায় আদেশর বিরুদ্ধে অহিংস পথ লইয়া ও অন্যায় যাথাং উহানরে আলথক 
করুরানিত বাধ্য করেছিল। অবশ্য যে কামহান করতে অন্যতায় মাহা-বছর লাগেইলাইছ 
উহান মহাপ্রভূরে আকদিনে করেছিল। 
মহাপ্রভুবে দেহবে'য়া গেছেগা কাম এহানে এহান সা সা করে দেহবার যে 
জনশক্তিরে উসাদে হজাক করে পারলে তার মুডে কোন শক্তিয়েউ উবা অনা নারের, 
অন্যায় আদেশ থানা নারের। আমার গিরিগিথানীর পু্নিঙে এহান হমেইতইতা? 

অনয্ৰ টি বে না উদার রর 
রক লে চন জো] চয়ন ফেল 
বারো এহানে মুর পথগদে চলানি সম্পর্কে ইন্গিত খানি দের! 
পত্রিকার বেদে খানি আহান চেইক্‌। 

দর্ভাগ্যবশতঃ মোরাং হাবি পত্রিকা নেই. তেবউ_$009018 
17001 এ প্রবাদ বাক্য এহান নিংশিঞ্ য়া ।মি-এহান, ইকরাত, বহেছ্ুতা। এহান 
ইকরানির মূল ঠৌরাংপাগতে শ্রীপূর্ণদেব গিরক। গিরকে পুরাণা পত্রিকা যেতা থছে উতা 
মোরাং দিয়া এতা সম্বন্ধে খানি ইকরানিরকা পরামর্শ দিল'।:গিরকে হানি নাদলে মি 
যেহানি ইকরুরি এহানি ইকরানির সুযোগ.নাইলইছ। গিরকরা মি খণী।- 

পয়লা পত্রিকাহান যেহান আতহানাত পড়েছে উহান-'অইলতায় “মণিপুরী” 
পত্রিকাহান। ম্পাদকগ' শ্রীসমরদ্ধিৎ সিংহ 'বিএস.সি,রি,এল।-সংখ্যাহানি.অইলতায় 


১ম বর্ম, ৯৪,২১১, ১২শ সংখ্যা, সনহান ৮৩৪১ বাংলা অর্থাৎ আজিস্ত প্রায় ৪৯ 


বছর আগে। সংখ্যাহানি আকসাটে নিকুলেছে। আকসাটে নিকুলানির। কারণহান 
সম্পাদবীয়র. “গ্রাহকের, প্রতি. নিবেদন্‌” উহানাতআছে।: মম্পাদরীয়ত ইরুরেছি,- 
“বাহাদের, টা, বাকী আছে তাহারা তাহা পাঠাইয়া দিবেন, কিন্তু আমাদের দুর্াগ্-_ 


সমাজের দুর্ভাগ্য যে আমরা এপর্যাত কৌন টাদাও পাইনাই। এমতা বনথায়-বাধ্য হইয়া, .... 
বৈশাখ, জৈষ্ঠ, আষাঢ় ও শ্রাবণ মাসের জন্য এক সংখ্যা প্রকাশ, রুবিিত-ভুইল।1.... 


পত্রিকাহানর লমইতেগা, টাদা নাদেছি উতার, নাও. প্রকাশ করেছি, টাদা. নাদ্েরুরার 
সংখ্যাহান অইলতা ১৬৯গণ। মোরতা মনে “অর আজি প্রায় ৫ বছর. প্রিছেদেউ উ..... 


অবস্থার কৌন ব্যতিক্রম নাছে। আমি কতিহান আওরাছি উহান বুপৃকরে খাল্করিলহান। ৮ 


পররিকার মলাটহীনর গজর পটগত ইকরেছি, “আশা, করি টাদা পাঠাইবেন” এহানেও ... 
বিষয় এহানর ইঙ্গিত দের। 

সম্পাদকীয়ত্ত আবী হারপেঁয়ার যে'১৯৩৪ ইংরেজীর দিন 

সান রাঃ নিয়মাবলী উল্লেখ করানির কারণহান অইলতায়এরে নিয়সর 
ভিতরে মেইতেই মণিপুরী ডঃ লৈরেণ সিংহ এল, এমি সম্পাদক হিসাবে 


“মণিপুরী” পত্রিকাত পিসেদে যোগদান করেছে' 
এবাকা জাহিক পত্রিকার অন্য ইকরাত। » 


ইকরেছে, “ভাজি পরায় ৬/৭ বংসর হইল দেশমখে 

ও করিতেছেন। বৎসর কয়েক পুর্ব “জাগরণ” নামে একখানা পত্রিকা প্রকাশ 
করিয়াছিলেন, তাহাও অঙ্গ-পুষ্ট হইতে না হইতেই লুপ্ত হইয়া গেল। বর্তমানেও সমাজের 
মুখপত্র স্বরূপে “মণিপুরী” বলিয়া একখানা পত্রিকাও প্রকাশিত করিলেন। কিন্তু 
আমাদের সমাজের মধ্য দিয়া অবনতি মার্গের কালন্োোত বেগে ছুটিতেছে, সেদিকে 
তাহাদের লক্ষ্ই নাই। কেবল উন্নতি উন্নতি বলিয়াই অস্থির । বর্তমান ত্রাহ্মণগণ মৃত- 
সন্ীবনী মন্ত্র ভাগ করিয়া পরস্পর ভেদাভেদ তর্কে উপস্থিত। শাস্ত্রের উচ্চ ভূষণ ত্যাগ 
করিয়া বসিবার নীচাসনের জন্য ঘোর দলাদলি।” 
আপনাদের দ্বারা দিবারাত্র অহিতই সাধন হইতেছে। চরিত্রদোষে নিজেরা ডুবিয়াছেন, 
সঙ্গগুণে অন্যকেও ডুবাইতেছেন।” লমইতেগা মাতেছে, “মণিপুরী সমাজের যাহা কিছু 
গৌরব, বীশব্য সম্পত্তি নবরত্ব মণি মানিক ছিল, সে সমূদয় নানা প্রকারে অপহাত 
হইয়াছে। অবশিষ্ট যাহা কিছু আছে তাহাও কপটতা, ্র্থপরতা, নীচ আর্কামীরূপ তন্কর 
অগহরণে উদ্যত।” 
এতার পিছে বিষুপ্রিয়া মণিপুরীত তিনহান কবিতা আছে। পয়লা কবিতাহান 
অইলতায় “পঞ্চপাণ্ব ও স্রৌপদীর অজ্ঞাতবাস মুক্তির পালা হইতে উদ্ধৃত অংশ।” 
লেখকগ' ডাঃ জগচন্দ্র সিংহ, মা.]..14.5.। খুব সম্ভব পালা আহান আছ পাউরি, কারণ 
কবিতাগর গজে ইকরেছি, “তিলকপুরে বিষুরপ্রিয়া ভাষায় অভিনীত” চিন্তা করতে 
হারো লাগের ওঁ সময়তউ আমার গিরিগিথানীয়ে আমার নিজর ঠারল” অভিনয় বা 
পালা করানির ঠৌরাং করেছি। তানু আমার নমস্য। 
পিছেকার কবিতার লেখিকাগ' অইলিতায় শ্রীমতি ইমানু বালা সিংহ, সাং সিঙ্গারী, 

শিলচর। কবিতাগর না “ছেলের প্রতি মায়ের উপদেশ” মি পারেঙ কতহান তুলে 
দিউরি-_ 

ছন বাবা বিপিন। 

পিছেদে পৈতাও হীন।| 

বুলে বুলে থাইলে। 

মইলে বাবা মইলে|| 

কাম কর ঘর কর। 

মানুরতা না করিষ্‌ চর || 

লতা পাতা নেগা। 

মুঙে দিয়া বগা।। 

কারে পারতা লাজ। 

নিক্কা খেইতাও মাছ।। 

নিককা নেগা বাজারে। 
রূপা লেহৈতাও হাজারে ।। 
তার পিছেকার কবিতাগ' অইলতায় “একতা”। ইকরেকুরা গিরকগ অইলতায় 
শ্রীলালবাবু সিংহ, বিদ্যাভৃষণ, ব্রিপুরা ্টেট_কমলপুর টোল। কবিতা এগরউ পারে 
দুহান আহান দিউরি ৪ 
“আক্তা নাইলে কিক্খানো নার। 
আক্তা অনা একতা সার।। 
আমার জাত এহান আক্তা নায়ার। 
ডাঙর সানিখান চেৎকরে ধরিয়ার।। 
“জাগরণ” পত্রিকা সিলটে ছাপৈয়া 
আক্তা নানির দোষে গেলগা ফৈল হয়া।। 
মণিপুরী” পত্রও মান্না নাইলে, 
প্রবন্ধের উপদেশ বের্ধা অইলে, 
পত্রিকার গ্রাহক অল্প অইয়া, 
উঠিয়া যেইতইগা, চেই খালকরিয়া।। 
অক্তা অনার গুণে মিয়াঙে ডাঙর। 
আক্তা নায়ার দোষে আমি হাবির তলর।। 
কবিতাগত কবিতার গুণ নেই হায়হান, কিন্তু যেহানি মাতেছে উহানির সত্যতা 
আজি পেয়া নাকরিলহান নাগয়। 
এরে সংখ্যা এহানাতেই নবদ্বীপর গোবিন্দবাড়ীর প্রাক্তন সেবাইত ৬কৃষ্ণকুমার 
সিংহ গিরকে “রাধাকুণ্তর ৬স্রীতরীরাধামাধব জীউর মন্দির সম্বন্ধে যৎকিঞ্চিত” বুলিয়া 
খানি আহান ইকরেছে। গিরকে ইকরেছে__ কাছাড়র গিরিগিথানীয়ে গেলগা ২ বছর 
নাপাছি। চণ্তীপুর বারো হিঙ্গালার গিরিগিথানীয়ে যেতা দেছি উতাও হাবি খরচ অয়া 
হদাছে। বারো আগে প্রতাপগড়র গিরিগিথানীয়ে রূপা খানি দিয়া পেঠানিয়ে মন্দিরগ 
নীলামেত্ত জিংতা অছিল কিন্তু বারো আষাঢ় মাহার ১৫ তারিখর ভিতরে ৩০ হান রূপা 
না দিয়া পেঠেইলে মন্দিরগ নীলাম অইতয় বারো গৌর সেবা বন্ধ অইতয়। এরে কথা 
এহানি গিরকে শ্রীরাধামাধব মন্দির সেবাইত রাধামোহন দাস বাবাজীর চিঠি আহানান্ত 
হারপাছেতা। 
উতার পিসেদে গিরকে ভাগ্যক্রমে গোবিন্দ বাড়ীর প্রাক্তন সেবাইত ৬তনূবাবুর 
(েপেইত তনুবাবু'সেবাইতগ নাছে) লগে শিলচরে দেহা পেয়া য়ারিহান মাতেছে আরো 
পিসেকার দিনে ২০ হান রূপা দিয়াদেছে। পিসেদে গিরকে মাতেছে $__ 


৫৭ 


“হায় সমাজ। লম্বা লম্বা কথা বলার সময় তোমার বহ-সেধক পাওয়া যায়, কিন্ত 
কাজের বেলা সকলেই নীরব। একি তোমার কর্তব্য+২৯-?”লমইতেগা কতি চাদা 


নিজে প্পারা এ কা 1৮ 


সর্বমোট ৩০37-১ 


পিসেকর সান আইলা ১৩৪৩ বাংলার ওয় ও থর তর উট,» 


ও ৮ম সংখ্যা। মাহানি অইলতায় পৌষ মাঘ, ধন চি পরিকাহানর মলাটহানাত 


রয় সেই 
করিয়াছেন, বলিয়া শুনা গিয়াছে। ইহা বই দুঃখের রিয়া ॥ 
আমার সামাজিক মনোবৃত্তি চেইক্‌,ন্রি্কও নাদতায় মানুয়ে/দিলেও কগ্‌ পেইতায়। 
এপেহ আগার, প্রো, আহ্বান: প্রেয়ার । উহান (জইলআয় উসময়তচরলাদলি অছিল। 
নিখিল মণিপুর ক্ষত বিষুরিয়া মহাসভার ৮ম ভধিবেশান। নরকিংপুর (স্িপুর 7 
দেবমণ্ডপ).১৭ই ফাল্গুন ১৩৪৩. 


ঠ্স ম.বর্রং 'জগ্রহা়ণ '১৩৪৪-রাংলার (খুব: 


সিংহ গিরুকে ইকবা জম্পাদরীয়ত আমারে পণ্ডিত জওহরলাল (নেহের গিরকে কিহান 


৫দ 


দুর্ভাগাবশতঃ পুরাপুরি নেয়ছে। হন্দা সম্পাদকীয় হানি অংশতঃ আছে। ্রীসমরজিৎ*১ 


.উহান “ভানূরিলে ঠিতজী”'. নাঙর-ধগ্‌-উহ্নাতছে। দুর্ভাগ্যবশত :) 
এহানও পুরা নেই। পণ্ডিত নেহেক, গিরকে এহান মাতে সা ভাজ ক নত উসপা 


“জ্রীহট্রের ভানুবিল অঞ্চলে অন মণিপুরী দেখিলাম আমাকে বভ্যর্থনী করিবার 
জন্য শতশত মণিপুরী স্ত্রীলোক, তরুণী ও বয়ঙ্কা নারী শ্রেণীবদ্ধভাবে বসিয়া চরখায় সৃতা 
কাটিতেছিল এবং পুরুষ ও সুন্দর. ছোট ছোট ছেলেমেয়েরা পাশে দাড়াইয়াছিল। আইন 
উর 


সে গর চট্পটে বট তহাদের মধ্যে স্পষ্ট শশুগুলি খুব সুন্দর: 
দিসে £ম বর্ষ যষ্টসংখ্যা, মা ১৩৪৪ বালা) এহীনাত 
দেহিয়ারতাই সম্পাদক দুগ ৯-- (১) ভ্রীসমরজিৎ সিংহ, (২) ভী্তার লৈরেন সিংহ! 
লিখিত সমাজের উন্নতি বিষয়ক সর্বপ্রকার প্রবন্ প্রকাশিত হইবে” ডাক্তার 'লৈরেন 
সপ ০ 
তানু, এরে এবাকার,ষে চিন্তাধারাহান তানুরাং অছে, উহান,নেয়ছিল। : 7: 
সংখ্যা এ্রহানর পয়লাকার ইকরাগ অইলতায় “বাণী বন্দনা,” বগা আস 
কুমার সিংহ দেশম মান) শিলচর গবর্ণমেন্ট হাই্কুল। বাংলাল ইকবৈছে। শ্রহানাত “: 
সারা জকি ০085 হা রর 


আমার ঠারর কবিতারমা মাত্তে গেলেগা এহানেই পয়লা হোভা কবিতাহান আহিত 

। 

সংখ্যা এহানাত ২৫/১২/৩৭ বারো ২৬/১২/৩৭ তারিখে “ইয়োর ব্রাঞ্চ 
হাইস্কুলে” মণিপুরী সঙ্গীত সম্মেলন আহান অছে উহানর রিপোর্ট নিকালাছি। উহানর 
জাগা আহানাত ইকরেছি, “মৈতেলোনগী কালরাত ইশৈদা শ্রীমান ইবুঙোহল সিংহনা ১ম 
ওইদুনা মেডেল অমগা ফংখি।” উহানাত এরে রিজলিউশন এহান পাশ করেছি। 

“সরযুক্ত কালাসিংহ ওস্তাদ, শ্রীযুক্ত দ্বিজমণি শর্মা এম, এ, শ্রীযুক্ত আট্টোবা সিংহ 
ওাদ আহমকী সঙ্গীত আমু বাদাদা অতুলনীয় ওইবা মৈতৈ সমাজগী বিদ্যা অসিগী 


এপেইতৌ মৈতৈ শব্দ য়ৌকরেছি। মণিপুরী সমাজর না বুলিয়া 'মৈতৈ সমাজর” 
বুলিয়া মাতেছি। 
ও সংখ্যার মৈতৈ সম্পাদকীয়র খামতলর প্যারা উহান তুলে দিউরি__ 
“কলিকাতা ইউনিভারসিটিগী ওল্লকইব মে্রারী রেগুলেশন মতুং ই্প মণিপুরী 
শিংগী লোল অসিকরি ওইদুন কক্ষ মেজর ভার্ণাকুলার লৌগদবগে হাঈবদগী চিন্তা অম 
ওইনরকলে। রাখল তৌবিরো শীতে লোল, মীতৈ লোল, মীতৈ লোল হাঈদুন লাওদুন 
লৈবনদি চত্নরকলরোই।” 
পিছেকার সংখ্যাহান ৫ম বর্ষ বৈশাখ ও জ্ৈষ্ঠ সংখ্যা ১৩৪৫ বাংলা (৯ম ও ১০ম 
সংখা)। কিন্ত দুর্ভাগ্যবশতঃ মাত্র ৪ পাতা আছে। এহানাত পয়লাকার ইকরাগ 
অইলতায় আমার পরম পুরুষ শ্রীন্রীভূবনেম্বর সাধু ঠাকুরর ধারাবাহিক "প্রীত্ীহরিনাম 
মল” নাঙর প্রবন্ধগ'। 
পিসেকার সংখ্াহান অইলতায় ৬ষ্ঠ বর্ষ চৈত্র ও বৈশাখ ১৩৪৫-৪৬ বাংলা ৮ম 
ও ৯ম সংখ্যা)। সংখ্যা এহানর মলাটহানাত পত্রিকার তহবিলে যে গিরিণিথানীয়ে দান 
করেছি উতার প্রশস্তিল” সংস্কৃত শোলক তিনহান দেছি £-_ 
মণিপুরী সমাজানাং সুখভোগ সমৃদ্ধয়ে। 
মিণিপুরী” ইতি খ্যাতপত্রাঃ শ্রীবৃদ্য়েযুগীবা।। 
৩ ধন সিংহ বাচস্পতেঃ স্মৃতে সংরক্ষণয়চ। 
উৎমৃষ্টং ব্রিশতং রৌপ্য শ্রীযোগেন্দ্েন হীমতা।। 
স্বত্যর্থে চন্দ্র সিংহস্য কামদেবেন চার্পিতা। 
কোষে মণিপুরী পত্রযাঃ মুদ্রা ব্রিশত সংখ্যকা।। 
ওঁ সময়ত তিনশ করিয়া রূপা দেনা উহান কম ডাঙর কথাহান নাগই। প্রীযোগেন্দ্ 
বারো শ্রীকামদেব শৈনেয়া সমাজরাংত থাকাত্‌ পানার যোগ্য। 


৬০ 


এখুরুম আহিক ভিতরর বিষয়বস্তু । পয়লা আছেতায় »নীলেশ্বর মুখার্জীর 
শোস্তি নিকেতন) “বিধাতার ছাপ” কবিতাগ"। বাংলাল” ইকরেছে। পিসেকারগ' 
“বর্তমান উপাসনা মন্দির বুলিয়া বাংলাল" শ্রীরামমোহন সিংহ, রূপা, গিরকে লেখা 
প্রবন্ধগ'। খামতলর স্তবকগ'_ 

“হে উদীয়মান জাতির অগ্রগামী যুবকগণ, সকলের আগে গিয়া দাড়াও । স্বধর্থে 
আপনার দিব্য স্বভাবের ভিত্তির উপর দাড়িয়েই মণিপুরী জাতির স্বপ্ন সত্য হবে__ 
যোগমাতিষ্ঠোভিষ্ঠ”। 

পিসেকারগ অইলতায় হুরকাং কবিতাগ'। ইকরেকুরাগ' ঝাপিরবনর শ্রীকৃষ্ণধন 
সিংহ গিরক। মি উদ্ধৃতি দেউরি__ 


জ্ঞানী ও অজ্ঞান 
(বকুপপরিয়া) 
জ্ঞানী অউগোয় হারপার তার 
নিজর অজ্ঞান হান। 
অজ্ঞান অগোয় প্রচার করের 
নিজর জ্ঞানহান।। 


কুমার পরমেশ সিংহয় (১৪ বছর) “নতুন বছর” বুলিয়া বাংলাল” আরাক কবিতা 
আগ ইকরেছে বারো শ্রীধমন রায় বি, এ, গিরকে “বিদায়” বুলিয়া মৈতৈল” কবিতা আগ 
ইকরেছে। পিসেকারহানি সম্পাদকীয়হানি, মাতিলতা নেই। 

পিসেকার সংখ্যাহান অইলতায় ৬ষ্ঠ বর্ষ আষাঢ় ১৩৪৬ বাংলা ১১শ সংখ্যা। 
পয়লাই আছেতায় নিখিল বিধুঃপরিয়া মণিপুরী সম্মিলনী ১০ম অধিবেশনর ভেকতপুর) 
সভাপতির অভিভাষণহান। খানি আহান উদ্ধৃতি নাদিয়া নাইলু। 

“আসুন, আজ আমরা সকলে ভেদাভেদ ভুলিয়া হাতে হাত ধরিয়া প্রাণে প্রাণ 
মিশাইয়া এক হইয়া দাড়াই, আমাদের শতপ্রাণ এক প্রাণে পরিণত হউক, আমাদের সহস্র 
মত মিলনে এক হইয়া যাউক্‌ আমরা জাতি-মাতৃকার সেবায় জীবন উৎসর্গ করি।” 
অধিবেশনর সভাপতিগ অছিলতায় হিঙ্গালার কৃষ্ণনগরর সবর্বাভৌম চট্টোপাধ্যায়। 

এরে সংখ্যা এহানাত শ্রীবিপিন সিংহ গিরকে মণিপুরী নাছা বিভিন্ন জাগাত্‌ 
দেরয়েরা নাঙ করেছে উহান কলিকাতার শ্রীআশুতোষ সান্যাল এম,এ গিরকে “মণিপুরী 
নৃত্য” বুলিয়া ছরকাং প্রবন্ধ আগত্‌ দেছে, লগে ছবি আহানৌ। 

পিসেকার ইকরাগ অইলতায় বিষ্পরিয়া মণিপুরীত এলা আহান, নাঙহান “সমাজ”, 
ইকরেকুরাগ' শ্রীগোলাপ সিংহ (বিশগা)। পারে দুহান আহান তলে দিউরি £__ 

আঁধারে ঢুকিয়া থাইলাং সমাজর উন্নতি নাকরলাং। 
ডূবিয়া খাইলাং দলাদলির মাঝে, গৌরিয়া ধর্ম ান্তরলাং 
সি টেন মিড 


শির জারা রন দের অঙ্গ খায় তার 'পিসে 
রি সির মাক ঘরো সা্কীয়তমাদদর লৌহ আছে। 
গৌহান অইলতায় এহান__ টম ঃ 

শি গপতপজীজীত হস ন০০৬ দিল 
আসেন। শিলচরে শ্রীযুক্ত খেলেন চন্্র মুখোশীখ্যায় মহাশয়ের বাড়ীতে শ্রায় সপ্তাহকাল 
অবস্থান করেন। তিনি লক্ষীপুর ও'কাটলীছড়া অঞ্চলেপ্ড নিমন্্িতহইয়া গমন করেন। 
শিলচর ও কাটলীছড়াতে তিনি কাছাডের প্রায় ২০০5 (দুইহাজার) মালাকার সম্প্রদায়ের 
নরনারীকে বৈধব ধর্মে দীক্ষিত করিয়া পুরুষদিগকে উপবীত 'দিয়াছেন। প্রকাশ যে 
মালাকার সম্প্রদায়ের পুরুষেরা নামের পর “সিংহ” ও মেয়েলোকেরা “দেবী” উপাধি 
গরিলা সিডনির হইবে 


মারি দিদি * পত্রিকা সমাজ জাগরণর উবেদে যতহীন মিললেও 
রহিত লাশ 


্ হান আগেকার িরিধানী টি বছাাউরিহান মাগই মহান আগা দৃষ্টি 
১ ধরা পড়ের- উহার মাতুরিহান।- এরে ত্রুটি থাইলের' গায়ো "আমি পত্রিকা টালাকুরা 
নগিরিগিথানীরাং কৃতজ্ঞ থানা-থক- যে তানু 'আাজিতত-প্রীয যাছেই-বছরআগে-আমার 
পি, সস 20 
-এখুকম আহিক : লী টাল 
সংখ্যা নেই। পত্রিকাহানর সম্পাদকগ'অইলতায়:শ্রীফারুনী' সিংহ বারো কৌাধ্াক্ষগ' 
শ্রীকৃষ্প্রমাদ সিংহ। পত্রিকাহান দ্রিমাসিকহান, খতু হিসাবে নিকুলেছিল? প্রথম সংখ্যাহান 
আতে আছেহান, অইলতায় ১৩৪৫ বাংলার গ্রীষ্ম সংখ্যাহান। পর্রিকাহানর আরম্ত খুব 
সম্ভব ১৩৪৪ বাংলাত অছিল। ওঁ সময়ত “মণিগুরী” পত্রিকাহানউ চলেছিল। কিয়া 

আছে সংখ্যা এহানিত নেই। মেখনীরমলাটহানাত এতা ইকরেছি__ 
পার্বতী মেখলা অত্র বিহ্বীজন্তি মমণ্ডতর। 
তক্মাৎ, দেশতো নাস গেখলী উল 


অতএব মেখলী নাম হইল বিদিত।। 
পয়লাকার সংখ্যাহানর হুরকাং। অংশ্লআহাম”আছে।” য্লেহানি আছে এহানিত্ত 
মাতানিরতা নেই। ইকরেছিতা বাংলাল'। এনানাভ্ারপেয়ার যে বৈশাখর ৬/৭ তারিখে 


ধ্মনগরে বিষুপ্িয়ার সভা জবান তরু, সি গিরকর, সভাপতিত্বে অছে। এহান 
যর 


র “একই 

তান” বুলয়া আরাক আগ ববিতা ইকরোছে। শিসেকারগা"ীইলতায় প্রবন্ধগ', নাঙহান 

“মণিপুরী গৃহাদিতে আর্বাত্'। ইকরেরুাগ জইলতায় শশ্রীমহেন্্র কুমার সিংহ গিরক। 
চা 


আসেনা কয় দা হী 
ইকরেছে। পারে দুহান,আহারদিউরি:8--:৮৮ 


মুর্খ পণ্ডিত ওগো। 
নিজর স্বার্থে দল বাধিয়া 
গাঙ দেশ বাগের যেগো। 
মূর্খ পঙ্ডিত উগো।। 
শ্রীসনৎ গিরকে নিশিথ(?) সময়” বুলিয়া বাংলা কবিতা আগ ইকরেছে বারো 
মানিক সিংহ কাব্যরত্র গিরকে “মণিপুরী নৃত্য” বুলিয়া হরকাং আগ ইকরেছে। 
পিছেকারগ' অইলতায় শ্রীঅজিত কুমার সিংহ ৯ম মান, পাথারকান্দি হাইন্কুল। কবিতাগ 
রহম" বারো তলে 'বিকুপ্রিয়া মণিপুরী ভাষা বুলিয়া ইকরেছি। পারে দুহান আহান 
দিউরি 8 
তুমি সভাত নিৎদুম চিলেই, 
তবুও সংস্কার নাইতে নাইতে। 
শ্রকৃত শিক্ষা ছাড়া 
কোন জাতিও সভ্য নাইতারা। 


সভাতে গিয়া উচ্ চেয়ারে বইলেই 
কেবল বন্তৃতা করলে উন্নতি নাইতৈ। 
নিজর ভাষাল' মাতিয়, 
নাকর স্বরল" না মাতিয়। 
উতার পিছে 'জাগরণ' বারো 'চপলতা” বুলিয়া বাংলা কবিতা দুগ যথাক্রমে শ্রীসনৎ 
বারো শ্রীকুঞ্জ বিহারী সিংহ গিরকে ইকরাতা আছে। তার পিসেদে আছেতায় “মেখলী” 
পত্রিকার ওয় বর্ষের গ্রাহকদের প্রাপ্ত টাকার লিষ্ট”। এরে সংখ্যা এহান পেয়া পাছিতায় 
৮২।। লিষ্টরে মাঝে “দাতা কর্ণ সিংহ” বুলিয়া গিরক আগ' আছে, দেছেতাই ২ টাকা। 
পিছেকার ইকরাগ অইলতায় রাধাকুপ্জর কৃষণদাস বাবাজী গিরকে বাংলাল” ইকরা 
'আত্মতত্ব প্রকাশ” নাঙর প্রবন্ধগণ। এহানাত গুরু প্রণালীহান গিরকে ইকরেছে। ওঁ 
কর্তৃক্ষর বিরুদ্ধে করেছে। গিরকে ইকরেছে “আর বৈশাখ মাসের ২৪ তারিখে 
একখানি রিপ্লাই কার্ড ও পঠীইয়াছিলাম পরন্ত কোনও উত্তর পাই নাই, এমনকি 
রিপ্লাইকার্ড পর্যস্তও কাটিয়া রাখিয়াছেন। কেবলমাত্র .......... নাম লিখিত টাকার রসিদ 
খানি পাইয়াছি। ব্রজবাসী বৈরাগ্গীর ধন খাইলে কখনও ভাল হইবে না, 

নিন্দকাহি মহাভারাম্তথা বিশ্বাসঘাতকাঃ।1” 

সংসারত্যাগী বৈরাগীর সাংসারিক জ্ঞান একেবারে টনটনা। 

পিসেকার ইকরাগ অইলতায় “সম্পাদকর ডাকবাক্স”। এহানাত আমার সমাজর 
ভিতরে কুপ্রথা যেতা আছে এতারে বেলানিরকা সম্পাদক গিরকে মাতেছে। ইসে ও 
দম্পাদকীয়ত রাধাকুণ্তত আমার আশ্রমহানর অবস্থাহান যে বেশেপ অছে উহান মাতিয়া 
এ ব্যাপারে চালাককরে ব্যবস্থা নেনারকা আমার সমাজর নেতৃস্থানীয় মানুরাং হেইচা 
করেছে। 

পিসেকার আছে সংখ্যাহান অইলতায় ৪র্থ বর্ষ শরৎ ১৩৪৭ সন, ২য় সংখ্যা। 
পয়লাই সম্পাদকগয় পত্রিকাহানর চারি বছরে পারা দেছেহানরকা হাবিরে ধন্যবাদ 
জানাছে। গেলগা সংখ্যাত শ্রীযুক্তা রাধাসেনা রাজকুমারী বারো শ্রীযুক্ত কুপ্তেশ্বর সিংহ 
(ভকতপুর) এ আর্থিক সাহায্য দেছি উহানরকাও ধন্যবাদ জানাছে। 

শ্রীবিহারী সিংহর বাংলাত ইকরা “চক্রবালের সুদুর রেখায়” বুলিয়া কবিতা 
আগল' পত্রিকাহানর অকরাগ' দেছি। পিসেকার ইকরাগ অইলতায় কৃষ্গদাস বাবাজীর 
“বৈষ্বতত্ত প্রকাশ” নাঙর প্রবন্ধগণ। তার পিছেদে শ্রীনিশিকান্ত সিংহর কেলিকাতা) 
ইকরা শ্রার্থনা' বুলিয়া ইকরেছি কবিতা আগ আছে। কবিতাগর তলে [বিষ্তপ্রিয়া 
মণিপুরী ভাষা ] বুলিয়া ইকরেছি, হুরকাং কবিতাগ'। পয়লাকার দ্বি পারেও এসাদে__ 


পিসেকারগ অইলতায় শ্রীগোলাপ সিংহ গিরকে ইকরা “একটি কথা” নাগর 
প্রবন্ধগণ। প্রবন্ধগ' বাংলাল” ইকরেছে বারো মুখা কথাহানি অইলতায় মানুর ভিতরে 
নিজর স্বার্থরকা দালাদলি, নিজর নাঙ কামানিরকা ব্যস্ততা দেহিয়া প্রবন্ধকার গিরকে 
আক্ষেপ করেছে। বারো বাধা বিঘ্ন লালয়া যানারকা হাবিরে মাতেছে। পিসেকারগ 
অইলতায় মহেন্দ্র বাবুর ইকরা “মণিপুরী গৃহাদিতে আর্ধাত্ব” নাঙর বাংলাল' ইকরা 
প্রবন্ধগ'। 
পিসেকারগ অইলতায় কবিতাগ। ইকরেছেতায় সিঙ্গারীর বসস্ত কুমার সিংহ। 
নাঙহান ফুল, বিষুন্প্য়া মণিপুরী ঠারল' ইকরেছে। পয়লাকর স্তবকগ এসাদ__ 
+ হে ফুল হিকেই মরে 
উছাদে ছাতইং সংসারে 
উছাদে পবিত্র অয়া উছাদে নম্র অয়া 

সেবা করিং সমাজ ইমারে 
হে ফুল হিকেই মরে। 

গিসেকারগ অইলতায় মানিক সিংহ কাব্যরত্র পিরকে ইকরা 'অণিপুণী রাস নৃতা? 
নাঙর হুরকাং ইকরাগ'। এগত বিপিন পাল বারো জিতেন্দ্র কুমার নাগ দ্বি়গিয়ে "প্রবাসী" 
পত্রিকাত মণিপুরী নাছার সম্পর্কে করা মন্তব্য উহানি সংকলন করেছে। 

পিসেদে আছেতায় শ্রীসনৎ কুমার পালে ইকরা 'কাল" বারো শ্রীরাধা মোহন সিংহর 
হকরা 'সমাজর নেতৃবৃন্দের প্রতি নার বাংলাল' ইকরা কবিতা আগ'। 

এতার পিসেদে “মেখনী” পত্রিকার ওয় বর্ষের গ্রাহকদের প্রাপ্ত €$) টাকার লিষ্ট 
“আয় ও বায়” নিকালাছি। সার সংক্ষেপে__ 

মোট ব্যয় _- ১২৯ টাকা 

মোট আয় __ ১০১ » 

মোট ঝণ __ ১৭ 

উতার পিসে সেনাতল সিংহ রাজকুমার সেক্রেটারীয়ে নিখিল বিফুপ্রিয়া মণিপূরী 
সম্মিলনীর ১১শ অধিবেশনহান ত্রিপুরা ষ্টেটে অইতয় উহানর সুবিধাজনক ফাম আহান 
ঠিক করিয়া বড়দিনর ছুটিত সভাহান করানিরকা হেইচা করেছে। 

পিসেকারগ” সিঙ্গারীর লালবিহারী সিংহয় বাংলাল” ইকরা কবিতাগ “উদ্বোধন 
সঙ্গীত । পিসেদে আছেতায় সম্পাদকের ডাকবাক্স'। মেখলী পত্রিকার অফিসে 
২৬/৮/৪০ ইং পত্রিকাহান পরিচালনা করানিরকা সভা আহান অয়া গেছেগা। উসাদে 
মাতিল মত আরতা নেই। পিসেকার আইটেমহান অইলতায় 'ব্রীধাম রাধাকুণ্ড সংবাদ'। 
এহানাতউ আমার সমাজর নূবারাহান প্রকাশ পাছে। আরাক আইটেম নৃত্য শিক্ষক 
বিপিন বিহারী সিংহ'। বিপিন গিরকে দক্ষিণ ভারত বুলেছেগা উতার য়ারি আছে। 

“মেখলী”র য়ারিহান এপেইত লমইল। কারণ তার পিসেদে “মেখলী” নাঙহান 
অলকরিয়া “ক্ষব্রিয়জ্যোতি” বুলিয়া পত্রিকাহান চালাছি। “ক্ষব্রিয়জ্যোতি*র আবনহান 
সংখ্যা আছে। সংখ্যাহান 'অইলতায় ৫ম বর্ষ, বর্ধা ও শরৎ ১৩৪৮ বাংলা ১ম ও ওয় 
সংখ্যা। সম্পাদকগ' ইমে ফাল্সুনী গিরক আছিল। 

এরে সংখ্যা এহানাত পয়লাকার পোহান অছেতাই মণিপুরর মহারাজা স্যার 
চূড়াটাদ সিংহ কে, সি, এস, আই, সি, হবি, আই, গিরকর দ্ৌর খয়া পানা। ১৮ ই 
নভেম্বর লেইপাকপার দিনে শ্রাদ্ধর তারিখহান আছিল। তবে খুব সম্ভব বসরহান ১৯৪০ 
ইং অথাইব। শ্রাদ্ধরমা চাকুরী করতারা মণিপুরী হাব্বিয়ে যোগদান করে পারানিরকা ১২ 
নভেম্বরে শ্রীনন্দকিশোর সিংহ (সেক্রেটারী নিখিল মণিপুরী যুব সংঘ) গিরকে আসামর 


৬৬ 


০৪১০ -৪৯৬, ৯৯... 


গভর্ণর গিরকরাং ওদিন উহানর ছুটিরকা টেলিগ্রাম করেছিল আরো মহামান্য, গভর্ণর 
গিরকে ছুটি দেছে বুলিয়া ইকরেছে। এপেইত মাহান ভুল অয়া ছাপেছে পাউরি, কিয়া 
বুল্লেতে পিসেকার পাতাত মহারাজর শ্রাদ্ধ সংকীর্তনর পৌহান নিকুলেছে। আপাত 
দষ্টিত মনে অর সংকর্ভহান বিষ্প্রিয়া মেইতেই দ্বিয়োতায় তিলয়! করেছিহান। ফামহান 
অইলতায় শিলচর তারাপুরর গৌরমনি মুখোপাধ্যায় গিরকর মালঠেপগ'।  সংকীর্তন 
উহাণর কীর্তন মাপুগ' আছিলতায় শ্রীবাবুধন শর্্মা। এহানাত শ্রাদ্ধর তারিখহান ১৮ 
অক্টোবর ১৯৪১ ইং লেইপাকপা। এহানাত্ত মনে অর ৬মহারাজা দ্যৌর খয়া পানাহান 
১৯৪১ ইতরেজীর অক্টোবরে অছিল পাউরি। পোহানাত পয়লা ,ঘোপুর নাঙহানি দিয়া 
কেঞ্কুমার বাবু কুপ্জেম্বর বাবু বারো নন্দকিশোর সিংহ গিরকর নাঙহানি আছে) 
পিসেদে ইকরেছি ৪ 

“মরূপ অশিনা খোরাংজদুনা কাছাড়গী মণিপুরী (মৈতৈ বিষুপ্রিয়) পুন্লমক 
তিনদুনা শ্রীযুক্ত ইবুডোনা কাছাড়দ সনাচরণ খোংদা খিরবা....” 

এরে আদ্ধ এহানর কতদিন আগে তারাপুরে ৫ আক্টোবর ১৯৪১ ইংরেজীত “সুরমা 
ভেলী মৈতৈ - বিধুঃপ্রিয়া সম্মিলনী”হান অয়া গেছেগা। সভাপতিগ অছিলতায় রাজার 
গার শ্রীযুক্ত কৈরেঙ সেনা রাজকুমার । অভ্যর্থনা কমিটার সেক্রেটারীগণ অছলতাই 
শ্রীযুক্ত নন্দকিশোর সিংহ। 

এরে সভা এহনর প্রস্তাবাদি সম্পর্কে এহান ইকরেছি, “অতঃপর যুবসংঘের 
জেনারেল সেক্রেটারী মহাশয় কর্তৃক ২৪/৮/৪১ ইংরেজীতে মৈতৈ বিঞুপ্রিয়া বিশিষ্ট 
নেতৃগণের সম্মিলিত পরামর্শ সভায় সংশোধিত নিম্নলিখিত প্রস্তাব উত্থাপন করেন। 
বিশেষ সমালোচনার পর উহা সব্ধর্বাদি সম্মতভাবে গৃহীত হয়।” 

এখুরুম অন্য ইকরাত আহিক। পয়লা কবিতাগ অইলতাই শ্রীপরমেশ সিংহ 
মাছিমপুর, শ্রীহট্র, গিরকে ইকরা বিধুরপ্রয়া মণিপুরী ঠারে “গীতাভিসারিকা” নাঙর 
কবিতাগ'। পিসেকার কবিতাগ' গোষ্ঠ বিহারী গিরকর বাংলাল' ইকরা “মহাকবির 
মহাপ্রয়াণে” নাঙর কবিতাগ'। “সব চাইতে মধুর কোন হাসিটি তার” নার ইকরা বাংলা 
কবিতা আগউ আছে, লেখকগ' অইলতায় শ্্রীকুঞ্জ বিহারী মিংহ, পণ্ডিত, বড়জালেঙ্গা 
এম, ভি, স্কুল। শ্রীবীরচন্ত্র সিংহ গিরকে 'ক্ষত্রিয়জ্যোতি (সঙ্গীত)” নাঙর বিফুপ্রিয়া 


মণিপুরী ভাষাত ইকরা বারো শ্রীনিশিকান্ত সিংহ (মাহিমপুর, শ্রীহট) গিরকর ইকরা 


কবিতা আগ য়ৌ অছে। 

এরে সংখ্যা এহানাত রাধাকুণ্র রাধামাধব কুপ্তর আয় ব্যয়র হিসাব আহান দেছি। 
বছরহান অইলতায় ১৩৪৭ বাংলা। বাটি করে হিসাবহান এসাদে__ 

মোট জমা __ ২৯৮ টাকা 

মোট খরচ __ ২৫০ » 


৬ 


তহবিল __ ৪৮ টাকা 
তার পিসেদে “মেখলী”র ওর্থ বর্ষের আয়-ব্যয়র হিসাব আহান দেছি। বাট্টি করে 


হিসাবহান এসাদে __ 
মোট আয় --১০৩ টাকা 
মোট ব্যয় _- ১২৫ » 
মোট খণ ২১» 


“ক্ষত্রিয়জ্যোতি”র ৫ম বর্ষরকা গ্রাহকরাংত পাছি রূপার হিসাবউ দেছি। এরে 
সংখ্যা এহান পেয়া গাছি রূপার পরিমানহান অইলতায় ৪৪ টাকা। এরে সংখ্যা 
এহানাতেই মহেন্দ্র বাবুর ইকরা “মণিপুরী গৃহাদিতে আর্ধাত্ব” নাঙর ক্রমশঃ ইকরা 
প্রবন্ধ আগ" আছে। 

এহানাত নিকুলেছে হুরকাং পো শৌ আহানল” লমকরুরি__ 

“ধন্মনগরের অন্তর্গত রাজবাড়ী নিবাসী শ্রীযুক্ত ক্ষীরোদশায়ী বন্দ্যোপাধ্যায় 
স্মৃতিভূষণ মহোদয় গোগীগণের “বন্ত্রহরণ"” লীলার মানস করিয়াছেন জানিয়া আমরা 
অত্যন্ত চিত্তান্বিত হইয়াছি।....মঙ্গলময় ভগবানের নিকট প্রার্থনা করি তাহার মানস সিদ্ধ 
হউক” 

পুরাণা পত্রিকার যারিহান মির়ৌ এপেই লমকরুরি। [] 

